**Μηνιαίο Ενημερωτικό Τεύχος**

**Κεντρικής Ένωσης Επιμελητηρίων Ελλάδος**

**Ιούλιος 2023**

**Πίνακας περιεχομένων**

[1. ΘΕΜΑΤΑ ΑΝΑΠΤΥΞΙΑΚΩΝ – ΧΡΗΜΑΤΟΔΟΤΙΚΩΝ ΠΡΟΓΡΑΜΜΑΤΩΝ 3](#_Toc142048532)

[**Α. Αναπτυξιακός Νόμος 4887/2022 – Καθεστώς «ΕΝΙΣΧΥΣΗ ΤΟΥΡΙΣΤΙΚΩΝ ΕΠΕΝΔΥΣΕΩΝ»** 3](#_Toc142048533)

[**Β. Αναπτυξιακός Νόμος 4887/2022 – Καθεστώς «ΜΕΤΑΠΟΙΗΣΗ – ΕΦΟΔΙΑΣΤΙΚΗ ΑΛΥΣΙΔΑ» Β’ Κύκλος** 14](#_Toc142048534)

[**Γ. Πρόγραμμα «Ψηφιακές Συναλλαγές» για τον ψηφιακό μετασχηματισμό των ΜμΕ** 24](#_Toc142048535)

[**Δ. Επικαιροποιημένη Προδημοσίευση της Δράσης «Ερευνώ – Καινοτομώ 2021-2027», προϋπολογισμού 300.000.000 €** 29](#_Toc142048536)

[2. ΘΕΜΑΤΑ ΧΩΡΟΤΑΞΙΑΣ – ΠΟΛΕΟΔΟΜΙΚΑ ΘΕΜΑΤΑ 33](#_Toc142048537)

[**Α. Νέος Κτιριοδομικός Κανονισμός** 33](#_Toc142048538)

[3. ΘΕΜΑΤΑ ΥΓΕΙΑΣ & ΑΣΦΑΛΕΙΑΣ ΣΤΗΝ ΕΡΓΑΣΙΑ 36](#_Toc142048539)

[**Α. Ψυχοκοινωνικοί κίνδυνοι και ασφάλεια εργασίας** 36](#_Toc142048540)

# ΘΕΜΑΤΑ ΑΝΑΠΤΥΞΙΑΚΩΝ – ΧΡΗΜΑΤΟΔΟΤΙΚΩΝ ΠΡΟΓΡΑΜΜΑΤΩΝ

## **Α. Αναπτυξιακός Νόμος 4887/2022 – Καθεστώς «ΕΝΙΣΧΥΣΗ ΤΟΥΡΙΣΤΙΚΩΝ ΕΠΕΝΔΥΣΕΩΝ»**

Υπενθυμίζεται ότι έχει προκηρυχθεί από τις 18.05.2023 ο Β’ Κύκλος του Καθεστώτος «**Ενίσχυση Τουριστικών Επενδύσεων**» του Αναπτυξιακού Νόμου 4887/2022. Ο συνολικός προϋπολογισμός του Καθεστώτος ανέρχεται στα **150.000.000€**, τα οποία επιμερίζονται σε **75.000.000€** για επιχορηγήσεις, επιδότησης χρηματοδοτικής μίσθωσης και επιδότησης του κόστους δημιουργούμενης απασχόλησης και **75.000.000€** για φορολογικές απαλλαγές.

**Από τις 12.06.2023 μέχρι τις 13.10.2023**. **μπορούν να υποβάλλονται αιτήσεις υπαγωγής από** από ενδιαφερόμενους φορείς μέσω του Πληροφοριακού Συστήματος του Αναπτυξιακού Νόμου (Π.Σ.-Αν.)

Βάσει των διατάξεων του Ν.4887/22 η μέγιστη ενίσχυση διαμορφώνεται ως 75% επί του συνολικού προϋπολογισμού του επενδυτικού σχεδίου, σύμφωνα με τα όρια του Χάρτη Περιφερειακών ενισχύσεων, ανάλογα με τον τόπο υλοποίησης της επένδυσης.

**Επιλέξιμες Επιχειρήσεις – Δικαιούχοι**

Δικαιούχοι των ενισχύσεων που χορηγούνται με βάση το παρόν καθεστώς είναι οι φορείς επενδύσεων που είναι εγκατεστημένοι ή έχουν υποκατάστημα στην Ελληνική Επικράτεια κατά τη χρονική στιγμή έναρξης εργασιών του επενδυτικού σχεδίου και έχουν μία από τις ακόλουθες μορφές:

* **Εμπορικής εταιρείας**, (Ε.Ε., Ο.Ε., Ι.Κ.Ε., Ε.Π.Ε., Α.Ε.),
* **Συνεταιρισμού,**
* **Κοινωνικής Συνεταιριστικής Επιχείρησης** (Κοιν.Σ.Επ), **Αγροτικών Συνεταιρισμών** (Α.Σ.), **Ομάδων Παραγωγών** (ΟΠ), **Αστικών Συνεταιρισμών, Αγροτικών Εταιρικών Συμπράξεων** (ΑΕΣ).
* **Κοινοπραξίες που ασκούν εμπορική δραστηριότητα**.
* Είναι **Δημόσιες ή Δημοτικές επιχειρήσεις** και θυγατρικές τους, εφόσον:
  + δεν τους έχει ανατεθεί η εξυπηρέτηση δημόσιου σκοπού,
  + δεν έχει ανατεθεί από το κράτος αποκλειστικά σε αυτούς η προσφορά υπηρεσιών,
  + δεν επιχορηγείται η λειτουργία τους με δημόσιους πόρους για το διάστημα τήρησης των μακροχρόνιων υποχρεώσεων.

Επίσης οι υποψήφιες επιχειρήσεις θα πρέπει:

* να τηρούν βιβλία Β’ (για επενδυτικά σχέδια έως 300.000€) ή Γ’ κατηγορίας του Κ.Β.Σ.
* να υποβάλουν προς έγκριση επενδυτικά σχέδια στο Καθεστώς Ενίσχυση Τουριστικών Επενδύσεων
* να υποβάλλουν ένα επενδυτικό σχέδιο ανά Δημοτική Ενότητα (συμπεριλαμβάνονται και οι συνδεδεμένες επιχειρήσεις)
* τα κατατεθειμένα επενδυτικά σχέδια να υλοποιηθούν σε τομείς οικονομικής δραστηριότητας όπως αυτοί ορίζονται από τον παρόντα νόμο

Επενδυτικά σχέδια που υλοποιούνται στην Περιφερειακή Ενότητα Μυκόνου και στον Δήμο Θήρας της Περιφερειακής Ενότητας Θήρας, με εξαίρεση την Δημοτική Κοινότητα Θηρασίας, **δεν είναι** **επιλέξιμα προς υποβολή** στο παρόν καθεστώς.

|  |  |
| --- | --- |
| **ΕΛΑΧΙΣΤΟ ΥΨΟΣ ΕΠΕΝΔΥΤΙΚΩΝ ΣΧΕΔΙΩΝ**  (ΑΝΑ ΜΕΓΕΘΟΣ & ΤΥΠΟ ΦΟΡΕΑ ΕΠΕΝΔΥΣΗΣ) | |
| **ΚΟΙΝΩΝΙΚΕΣ ΣΥΝΕΤΑΙΡΙΣΤΙΚΕΣ** ΕΠΙΧΕΙΡΗΣΕΙΣ (Κοιν.Σ.Επ.), **ΑΓΡΟΤΙΚΟΙ ΣΥΝΕΤΑΙΡΙΣΜΟΙ** (ΑΣ), **ΟΜΑΔΕΣ ΠΑΡΑΓΩΓΩΝ** (ΟΠ) & **ΑΓΡΟΤΙΚΕΣ ΕΤΑΙΡΙΚΕΣ ΣΥΜΠΡΑΞΕΙΣ** (ΑΕΣ) | **50.000€** |
| **ΠΟΛΥ ΜΙΚΡΕΣ** ΕΠΙΧΕΙΡΗΣΕΙΣ | **100.000€** |
| **ΜΙΚΡΕΣ** ΕΠΙΧΕΙΡΗΣΕΙΣ | **250.000€** |
| **ΜΕΣΑΙΕΣ** ΕΠΙΧΕΙΡΗΣΕΙΣ | **500.000€** |
| **ΜΕΓΑΛΕΣ** ΕΠΙΧΕΙΡΗΣΕΙΣ | **1.000.000€** |

**Χαρακτήρας Κινήτρου Αρχικής Επένδυσης**

Τα επενδυτικά σχέδια που υποβάλλονται πρέπει να έχουν ολοκληρωμένο χαρακτήρα **αρχικής επένδυσης** και ειδικότερα να πληρούν μια από τις ακόλουθες προϋποθέσεις:

* **Δημιουργία** νέας μονάδας.
* **Επέκταση** της δυναμικότητας υφιστάμενης μονάδας.
* **Διαφοροποίηση της παραγωγής** μιας μονάδας σε προϊόντα που δεν έχουν παραχθεί ποτέ ή υπηρεσίες που δεν έχουν παρασχεθεί από αυτήν με τον όρο, ότι οι ενισχυόμενες δαπάνες υπερβαίνουν τουλάχιστον κατά διακόσια τοις εκατό (200%) τη λογιστική αξία των στοιχείων ενεργητικού που χρησιμοποιούνται εκ νέου, όπως η αξία αυτή έχει καταγραφεί στο φορολογικό έτος, που προηγείται της αίτησης υπαγωγής του επενδυτικού σχεδίου.
* **Θεμελιώδης αλλαγή** του συνόλου της παραγωγικής διαδικασίας υφιστάμενης μονάδας. Για τις **μεγάλες επιχειρήσεις** απαιτείται, οι ενισχυόμενες επενδυτικές δαπάνες να υπερβαίνουν τις αποσβέσεις των 3 τελευταίων φορολογικών ετών των στοιχείων του ενεργητικού, τα οποία συνδέονται με τη δραστηριότητα που πρόκειται να εκσυγχρονιστεί.

**Επιλέξιμα Επενδυτικά Σχέδια**

Τα επενδυτικά σχέδια που είναι επιλέξιμα και μπορούν να ενισχυθούν από το παρόν καθεστώς είναι τα κάτωθι:

* Ίδρυση ή επέκταση ξενοδοχειακών μονάδων τεσσάρων (4) τουλάχιστον αστέρων,
* Εκσυγχρονισμό ολοκληρωμένης μορφής ξενοδοχειακών μονάδων που ανήκουν ή αναβαθμίζονται σε κατηγορία τριών (3) τουλάχιστον αστέρων, μετά πενταετία από την έναρξη λειτουργίας της μονάδας ή από την ημερομηνία ολοκλήρωσης της προηγούμενης επένδυσης εκσυγχρονισμού ολοκληρωμένης μορφής της μονάδας, καθώς και εκσυγχρονισμό μη κύριων τουριστικών καταλυμάτων, εφόσον αναβαθμίζονται σε κατηγορία τριών (3) τουλάχιστον αστέρων,
* Επέκταση και εκσυγχρονισμό ολοκληρωμένης μορφής ξενοδοχειακών μονάδων που έχουν διακόψει τη λειτουργία τους, με την προϋπόθεση ότι στο διάστημα διακοπής δεν έχει γίνει αλλαγή χρήσης του κτιρίου και ότι, μέσω της επέκτασης ή του εκσυγχρονισμού ολοκληρωμένης μορφής αναβαθμίζονται σε κατηγορία τεσσάρων (4) τουλάχιστον αστέρων,
* Ίδρυση, επέκταση και εκσυγχρονισμό ολοκληρωμένης μορφής τουριστικών οργανωμένων κατασκηνώσεων (camping), τα οποία ανήκουν ή αναβαθμίζονται σε κατηγορία τριών (3) τουλάχιστον αστέρων.
* Ίδρυση και εκσυγχρονισμό ολοκληρωμένης μορφής ξενοδοχειακών μονάδων εντός χαρακτηρισμένων παραδοσιακών ή διατηρητέων κτιρίων, τα οποία ανήκουν ή αναβαθμίζονται σε κατηγορία τριών (3) τουλάχιστον αστέρων.
* Ίδρυση, επέκταση και εκσυγχρονισμό σύνθετων τουριστικών καταλυμάτων, όπως ορίζονται στον ν. 4276/2014 (Α΄ 155), που κατατίθενται ως ενιαία σχέδια, μη περιλαμβανομένων των προς μεταβίβαση ή μακροχρόνια μίσθωση κτιρίων και εγκαταστάσεων.
* Ίδρυση και εκσυγχρονισμό μη κύριων τουριστικών καταλυμάτων, εφόσον,

1. φέρουν διακριτικό τίτλο «ξενώνας φιλοξενίας»,
2. υλοποιούνται εντός παραδοσιακών οικισμών σε μια από τις ακόλουθες περιοχές: α) ορεινές περιοχές, σύμφωνα με την κατηγοριοποίηση της ΕΛ.ΣΤΑΤ., εκτός των δημοτικών ενοτήτων που συνιστούν μέρος του πολεοδομικού συγκροτήματος της Αθήνας, β) περιοχές που βρίσκονται σε απόσταση έως τριάντα (30) χιλιομέτρων από τα τα σύνορα, γ) νησιά με πληθυσμό μικρότερο των τριών χιλιάδων εκατό (3.100) κατοίκων,
3. κατατάσσονται σε κατηγορία πέντε (5) κλειδιών, σύμφωνα με την υπ’ αριθμ. 12868/2018 (Β΄ 3119) απόφαση του Υπουργού Τουρισμού και
4. διατηρούν ελάχιστο αριθμό είκοσι (20) ενοικιαζόμενων δωματίων,

* Ίδρυση, επέκταση και εκσυγχρονισμό ξενοδοχείων συνιδιοκτησίας (condo hotels), όπως ορίζονται στον ν. 4276/2014, υπό την προϋπόθεση ότι η μεταβίβαση ή η μακροχρόνια μίσθωση ενισχυόμενων τμημάτων αυτών λαμβάνει χώρα μετά από τη λήξη της τήρησης των μακροχρόνιων υποχρεώσεων του φορέα της επένδυσης, την επιφύλαξη της περ. (ζ) της παρ. 3 του άρθρου 25 του Ν.4887/2022.

**Είδη Ενισχύσεων**

**Φορολογική απαλλαγή**: απαλλαγή από την καταβολή φόρου εισοδήματος επί των πραγματοποιούμενων προ φόρου κερδών, τα οποία προκύπτουν με βάση την οικεία φορολογική νομοθεσία, από το σύνολο των δραστηριοτήτων της επιχείρησης, αφαιρούμενου του φόρου του νομικού προσώπου ή της νομικής οντότητας που αναλογεί στα κέρδη που διανέμονται ή αναλαμβάνονται από τους μετόχους - εταίρους.

Το ποσό της φορολογικής απαλλαγής υπολογίζεται ως ποσοστό επί της αξίας των ενισχυόμενων δαπανών του επενδυτικού σχεδίου ή και της αξίας του καινούριου μηχανολογικού και λοιπού εξοπλισμού ο οποίος αποκτάται, και συνιστά ισόποσο αποθεματικό, το οποίο τηρείται σε διακριτό λογαριασμό στις οικονομικές τους καταστάσεις. Ο φορέας δύναται να αξιοποιήσει το σύνολο της δικαιούμενης ενίσχυσης της φορολογικής απαλλαγής εντός δεκαπέντε (15) φορολογικών ετών από το έτος θεμελίωσης του δικαιώματος χρήσης της ωφέλειας.

**Επιχορήγηση:** δωρεάν παροχή από το Δημόσιο χρηματικού ποσού για την κάλυψη τμήματος των ενισχυόμενων δαπανών του επενδυτικού σχεδίου που προσδιορίζεται ως ποσοστό αυτών.

**Επιδότηση χρηματοδοτικής μίσθωσης (leasing)** μέγιστης διάρκειας **7 ετών:** κάλυψη από το Δημόσιο τμήματος των καταβαλλόμενων δόσεων χρηματοδοτικής μίσθωσης που συνάπτεται για την απόκτηση καινούριου μηχανολογικού και λοιπού εξοπλισμού και προσδιορίζεται ως ποσοστό επί της αξίας απόκτησης αυτών και εμπεριέχεται στις καταβαλλόμενες δόσεις.

**Επιδότηση του κόστους δημιουργούμενης απασχόλησης:** κάλυψη από το Δημόσιο μέρους του μισθολογικού κόστους των νέων θέσεων εργασίας που δημιουργούνται και συνδέονται με το επενδυτικό σχέδιο και οι οποίες δεν λαμβάνουν καμιά άλλη κρατική ενίσχυση.

**Ένταση Ενισχύσεων**

Το κίνητρο της φοροαπαλλαγής χορηγείται στις **πολύ μικρές και μικρές** επιχειρήσεις σε ποσοστό **100%** επί του ανώτατου ορίου του Χάρτη Περιφερειακών Ενισχύσεων (Χ.Π.Ε.)

Το κίνητρο της επιχορήγησης χορηγείται σε **πολύ μικρές και μικρές επιχειρήσεις**, σε ποσοστό **80%** του ανώτατου ορίου του ΧΠΕ.

Το κίνητρο της επιχορήγησης χορηγείται σε ποσοστό **100%** του ανώτατου ορίου για τα επενδυτικά σχέδια που υλοποιούνται από **πολύ μικρές και μικρές επιχειρήσεις** στις ακόλουθες περιπτώσεις:

* ορεινές περιοχές, σύμφωνα με την κατηγοριοποίηση της ΕΛ.ΣΤΑΤ., εκτός των δημοτικών ενοτήτων που συνιστούν μέρος του πολεοδομικού συγκροτήματος της Αθήνας,
* περιοχές που βρίσκονται σε απόσταση έως τριάντα (30) χιλιομέτρων από τα σύνορα,
* νησιά με πληθυσμό μικρότερο των τριών χιλιάδων εκατό (3.100) κατοίκων
* περιοχές που έχουν πληγεί από φυσικές καταστροφές, σύμφωνα με απόφαση της Κυβερνητικής Επιτροπής Κρατικής Αρωγής
* Επενδυτικά σχέδια που υλοποιούνται στις Ζώνες Απολιγνιτοποίησης, οι οποίες είναι οι Περιφερειακές Ενότητες Φλώρινας και Κοζάνης και ο Δήμος της Μεγαλόπολης.

Το κίνητρο της επιχορήγησης χορηγείται σε ποσοστό **90%** του ανώτατου ορίου για τα επενδυτικά σχέδια που υλοποιούνται από **πολύ μικρές και μικρές επιχειρήσεις** σε:

* Διατηρητέα κτήρια.
* Επενδυτικά σχέδια που υλοποιούνται στις Περιφερειακές Ενότητες Καστοριάς και Γρεβενών και στους Δήμους Τρίπολης, Οιχαλίας και Γορτυνίας,

Για τις **μεσαίες και μεγάλες επιχειρήσεις** τα κίνητρα πλην τη επιχορήγησης χορηγούνται σε ποσοστό ογδόντα τοις εκατό **(80%)** του ανώτατου ορίου του Χάρτη Περιφερειακών Ενισχύσεων.

Τα κίνητρα χορηγούνται σε ποσοστό **100%** του ανώτατου ορίου για τα επενδυτικά σχέδια που υλοποιούνται στις ακόλουθες περιπτώσεις:

* ορεινές περιοχές, σύμφωνα με την κατηγοριοποίηση της ΕΛ.ΣΤΑΤ., εκτός των δημοτικών ενοτήτων που συνιστούν μέρος του πολεοδομικού συγκροτήματος της Αθήνας,
* περιοχές που βρίσκονται σε απόσταση έως τριάντα (30) χιλιομέτρων από τα σύνορα,
* νησιά με πληθυσμό μικρότερο των τριών χιλιάδων εκατό (3.100) κατοίκων
* περιοχές που έχουν πληγεί από φυσικές καταστροφές, σύμφωνα με απόφαση της Κυβερνητικής Επιτροπής Κρατικής Αρωγής
* Επενδυτικά σχέδια που υλοποιούνται στις Ζώνες Απολιγνιτοποίησης, οι οποίες είναι οι Περιφερειακές Ενότητες Φλώρινας και Κοζάνης και ο Δήμος της Μεγαλόπολης.

Τα κίνητρα χορηγούνται σε ποσοστό **90%** του ανώτατου ορίου για τα επενδυτικά σχέδια που υλοποιούνται σε:

* Διατηρητέα κτήρια.
* Επενδυτικά σχέδια που υλοποιούνται στις Περιφερειακές Ενότητες Καστοριάς και Γρεβενών και στους Δήμους Τρίπολης, Οιχαλίας και Γορτυνίας,

**Ειδικότερα** και **αποκλειστικά** για επενδυτικά σχέδια που υλοποιούνται από **μεσαίες επιχειρήσεις** στις Περιφερειακές Ενότητες Ροδόπης, Έβρου και Ξάνθης, παρέχεται η δυνατότητα συνδυαστικής επιλογής του κινήτρου ενίσχυσης της επιχορήγησης, σε ποσοστό **εξήντα τοις εκατό** (60%) για την Περιφερειακή Ενότητα Έβρου και **τριάντα τοις εκατό** (30% για τις Περιφερειακές Ενότητες Ροδόπης και Ξάνθης, του προβλεπόμενου ποσοστού ενίσχυσης με τα υπολειπόμενα ποσοστά **φορολογικής απαλλαγής** να διαμορφώνονται σε **σαράντα τοις εκατό** (40%) και **εβδομήντα τοις εκατό** (70%) αντίστοιχα.

**Μέγιστα Όρια Ενισχύσεων**

Το συνολικό ποσό ενίσχυσης ανά επενδυτικό σχέδιο που υποβάλλεται από **πολύ μικρές και μικρές επιχειρήσεις** δεν μπορεί να υπερβεί τα τρία εκατομμύρια ευρώ **(3.000.000 €**) για όλα τα είδη ενισχύσεων, ήτοι της επιχορήγησης ή της φορολογικής απαλλαγής ή της επιδότησης της χρηματοδοτικής μίσθωσης ή της επιδότησης του κόστους της δημιουργούμενης απασχόλησης.

Το συνολικό ποσό ενίσχυσης ανά επενδυτικό σχέδιο που υποβάλλεται από **μεσαίες και μεγάλες επιχειρήσεις** δεν μπορεί να υπερβεί:

1. τα τρία εκατομμύρια ευρώ (**3.000.000 €**) για τις ενισχύσεις της επιδότησης χρηματοδοτικής μίσθωσης ή της επιδότησης του κόστους της δημιουργούμενης απασχόλησης,
2. τα τρία εκατομμύρια ευρώ (**3.000.000 €**) για τις ενισχύσεις της επιχορήγησης (ενισχύσεις για μεσαίες επιχειρήσεις στις Περιφερειακές Ενότητες της Θράκης), και
3. τα πέντε εκατομμύρια ευρώ (**5.000.000 €**) για την ενίσχυση της φορολογικής απαλλαγής.

**Χρηματοδοτικό Σχήμα Επενδυτικών Σχεδίων**

Κάθε φορέας συμμετέχει στο κόστος του επενδυτικού σχεδίου είτε με ίδια κεφάλαια, είτε με εξωτερική χρηματοδότηση, είτε με συνδυασμό αυτών.

Αναλυτικότερα, η συμμετοχή του φορέα στο κόστος του επενδυτικού σχεδίου, μπορεί να πραγματοποιηθεί με τους ακόλουθους τρόπους:

* **Αύξηση** μετοχικού - εταιρικού **κεφαλαίου** του φορέα επένδυσης με **νέες εισφορές σε μετρητά** των μετόχων – εταίρων. Η αύξηση του κεφαλαίου υφιστάμενων επιχειρήσεων μπορεί να γίνεται και πριν την υποβολή της αίτησης υπαγωγής, υπό την προϋπόθεση ότι πραγματοποιήθηκε μέσα στους τελευταίους δώδεκα μήνες ή στους είκοσι τέσσερις μήνες προκειμένου για εταιρείες που είναι εισηγμένες σε οργανωμένη χρηματιστηριακή αγορά.
* **Αύξηση** μετοχικού – εταιρικού **κεφαλαίου** με **κεφαλαιοποίηση** υφιστάμενων φορολογηθέντων αποθεματικών και κερδών εις νέο.
* **Ανάλωση** υφιστάμενων φορολογηθέντων αποθεματικών και κερδών εις νέο.
* **Εξωτερική χρηματοδότηση** – Τραπεζικό ή Ομολογιακό Δάνειο τριετούς τουλάχιστον διάρκειας

Υπογραμμίζεται ότι,

1. **αποκλείεται η χρήση αλληλόχρεου λογαριασμού** για την επιλογή τρόπου κάλυψης της εξωτερικής χρηματοδότησης, και
2. ποσοστό τουλάχιστον **25%** του τρόπου κάλυψης του ενισχυόμενου κόστους του επενδυτικού σχεδίου, **δεν πρέπει να περιλαμβάνει κρατική ενίσχυση**.

**Επιλέξιμες Δαπάνες**

| **α/α** | **Κατηγορία Δαπάνης** | **Μέγιστο ποσοστό στον επιλέξιμο προϋπολογισμό** |
| --- | --- | --- |
| **Α. ΕΠΙΛΕΞΙΜΕΣ ΔΑΠΑΝΕΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ** | | |
| **Α.1** | **Υλικά περιουσιακά στοιχεία:** |  |
| **Α1.α** | **- ΚΤΙΡΙΑΚΕΣ ΕΓΚΑΤΑΣΤΑΣΕΙΣ** (κατασκευή, επέκταση, εκσυγχρονισμός εγκαταστάσεων)**,**  **- ΕΙΔΙΚΕΣ ΕΓΚΑΤΑΣΤΑΣΕΙΣ ΚΤΙΡΙΩΝ** (κατασκευή, επέκταση, εκσυγχρονισμός)**,**  **- ΒΟΗΘΗΤΙΚΟΙ ΧΩΡΟΙ,**  **- ΠΕΡΙΒΑΛΛΟΝ ΧΩΡΟΣ** | **60%**  **(80% διατηρητέα κτήρια)** |
| **Α1.β** | **ΑΓΟΡΑ ΠΑΓΙΩΝ ΣΤΟΙΧΕΙΩΝ ΕΝΕΡΓΗΤΙΚΟΥ** επιχειρηματικής εγκατάστασης που έχει παύσει τη λειτουργία της (μεταχειρισμένα) τα τελευταία δύο (2) τουλάχιστον έτη,.   * ***Αγορά Συνόλου ή και μέρους υφιστάμενων παγίων στοιχείων ενεργητικού*** | **100%** |
| **Α1.γ** | **ΑΓΟΡΑ ΚΑΙ ΕΓΚΑΤΑΣΤΑΣΗ ΚΑΙΝΟΥΡΓΙΩΝ ΣΥΓΧΡΟΝΩΝ ΜΗΧΑΝΗΜΑΤΩΝ** & **ΛΟΙΠΟΥ ΕΞΟΠΛΙΣΜΟΥ** **ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΤΕΧΝΙΚΩΝ ΕΓΚΑΤΑΣΤΑΣΕΩΝ ΚΑΙ ΤΩΝ ΜΕΤΑΦΟΡΙΚΩΝ ΜΕΣΩΝ ΠΟΥ ΚΙΝΟΥΝΤΑΙ ΕΝΤΟΣ ΤΟΥ ΧΩΡΟΥ ΤΗΣ ΕΝΤΑΣΣΟΜΕΝΗΣ ΜΟΝΑΔΑΣ** | **100%** |
| **Α1.δ** | **ΜΙΣΘΩΜΑΤΑ LEASING ΚΑΙΝΟΥΡΓΙΩΝ ΣΥΓΧΡΟΝΩΝ ΜΗΧΑΝΗΜΑΤΩΝ** & **ΛΟΙΠΟΥ ΕΞΟΠΛΙΣΜΟΥ** | **100%** |
| **Α1.ε** | **ΔΑΠΑΝΕΣ ΕΚΣΥΓΧΟΝΙΣΜΟΥ ΕΙΔΙΚΩΝ ΕΓΚΑΤΑΣΤΑΣΕΩΝ** (ΟΧΙ ΚΤΙΡΙΑ) **& ΜΗΧΑΝΟΛΟΓΙΚΩΝ ΕΓΚΑΤΑΣΤΑΣΕΩΝ** | **100%** |
| **Α.2** | **Άυλα περιουσιακά στοιχεία** |  |
| **Α2.α** | ΜΕΤΑΦΟΡΑ ΤΕΧΝΟΛΟΓΙΑΣ ΜΕΣΩ ΑΠΟΚΤΗΣΗΣ:   * **ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ,** * **ΑΔΕΙΩΝ ΕΚΜΕΤΑΛΛΕΥΣΗΣ**, * **ΕΥΡΕΣΙΤΕΧΝΙΩΝ**, * **ΤΕΧΝΟΓΝΩΣΙΑΣ &** * **ΜΗ ΚΑΤΟΧΥΡΩΜΕΝΩΝ ΤΕΧΝΙΚΩΝ ΓΝΩΣΕΩΝ** | **30%** για **ΜΕΓΑΛΕΣ**  **50%** για **ΜΜΕ** |
| **Α2.β** | * **ΣΥΣΤΗΜΑΤΑ ΔΙΑΣΦΑΛΙΣΗΣ** & **ΕΛΕΓΧΟΥ ΠΟΙΟΤΗΤΑΣ**, * **ΠΙΣΤΟΠΟΙΗΣΕΩΝ**, * **ΠΡΟΜΗΘΕΙΑΣ & ΕΓΚΑΤΑΣΤΑΣΗΣ ΛΟΓΙΣΜΙΚΟΥ &** * **ΣΥΣΤΗΜΑTA ΟΡΓΑΝΩΣΗΣ** | **30%** για **ΜΕΓΑΛΕΣ**  **50%** για **ΜΜΕ** |
| **Α.3** | **Μισθολογικό κόστος νέων θέσεων εργασίας που δημιουργεί η επένδυση** *(συνεπάγεται καθαρή αύξηση του αριθμού των εργαζομένων σε ΕΜΕ σε σύγκριση με τον μέσο όρο του προηγούμενου 12μήνου)* |  |
|  | * Επιδότηση του μισθολογικού κόστους για δύο (2) έτη από τη δημιουργία των θέσεων * Διατήρηση των νέων θέσεων για περίοδο πέντε (5) ετών για **ΜΕΓΑΛΕΣ** * Διατήρηση των νέων θέσεων για περίοδο τεσσάρων (4) ετών για **ΜΕΣΑΙΕΣ** * Διατήρηση των νέων θέσεων για περίοδο τριών (3) ετών για **ΜΙΚΡΕΣ – ΠΟΛΥ ΜΙΚΡΕΣ** | **-** |
| **Β. ΕΠΙΛΕΞΙΜΕΣ ΔΑΠΑΝΕΣ ΕΚΤΟΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ** | | |
| **Β.1** | **Δαπάνες για συμβουλευτικές υπηρεσίες σε ΜΜΕ**  (μελέτες & αμοιβές συμβούλων **ΜΟΝΟ Νέων** **Μικρών** και **Μεσαίων** επιχειρήσεων) | **50% ΕΝΙΣΧΥΣΗ**  **ΕΩΣ 50.000,00€**  **ΕΩΣ 5% ΤΟΥ ΣΥΝΟΛΙΚΟΥ ΕΝΙΣΧΥΟΜΕΝΟΥ ΚΟΣΤΟΥΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ ΤΗΣ ΕΠΕΝΔΥΣΗΣ** |
| **Β.2** | **Δαπάνες για επαγγελματική κατάρτιση** | **50% -70% ΕΝΙΣΧΥΣΗ**  **ΕΩΣ 10% ΤΟΥ ΣΥΝΟΛΙΚΟΥ ΕΝΙΣΧΥΟΜΕΝΟΥ ΚΟΣΤΟΥΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ ΤΗΣ ΕΠΕΝΔΥΣΗΣ** |
| **Β.3** | **Ενισχύσεις για συμμετοχή ΜΜΕ σε εμπορικές εκθέσεις** | **50% ΕΝΙΣΧΥΣΗ**  **ΕΩΣ 10% ΤΟΥ ΣΥΝΟΛΙΚΟΥ ΕΝΙΣΧΥΟΜΕΝΟΥ ΚΟΣΤΟΥΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ ΤΗΣ ΕΠΕΝΔΥΣΗΣ** |
|  |  | |
|  | ***ΜΗ ΕΝΙΣΧΥΟΜΕΝΕΣ ΔΑΠΑΝΕΣ***  ***α.*** *Λειτουργικά έξοδα*  ***β.*** *Αγορά επιβατικών αυτοκινήτων μέχρι έξι (6) θέσεων*  ***γ.*** *Αγορά επίπλων & σκευών γραφείο με εξαίρεση αν αποτελούν μέρος ξενοδοχειακού εξοπλισμού*  ***δ.*** *Αγορά οικοπέδων, γηπέδων, αγροτεμαχίων*  ***ε****. Εισφορά στο εταιρικό κεφάλαιο της αξίας μηχανημάτων και λοιπών παγίων στοιχείων*  ***στ.*** *Ανέγερση ή επέκταση κτιριακών εγκαταστάσεων επί γηπέδου που δεν ανήκει κατά κυριότητα στο φορέα της επένδυσης, εκτός εάν τούτο έχει παραχωρηθεί από το Δημόσιο ή έχει μισθωθεί για τουλάχιστον 15 έτη* | |

|  |
| --- |
| **Επιλέξιμοι Κλάδοι Δραστηριότητας** |

|  |  |
| --- | --- |
| **ΚΑΔ 2008** | **ΠΕΡΙΓΡΑΦΗ ΔΡΑΣΤΗΡΙΟΤΗΤΑΣ** |
| ΤΟΥΡΙΣΤΙΚΟΣ ΚΛΑΔΟΣ | |
| **55\*** | ΚΑΤΑΛΥΜΑΤΑ |
| Στο Καθεστώς Ενίσχυση Τουριστικών Επενδύσεων υπάγονται επενδυτικά σχέδια τα οποία εμπίπτουν στον τομέα του Τουρισμού | |

|  |
| --- |
| **Ποσοστά Ενισχύσεων ανά Γεωγραφική Ζώνη - Νομό και Μέγεθος Επιχείρησης**  (σε ισχύ από **1.1.2022** έως και **31.12.2027**) |

|  | **Μικρές Επιχειρήσεις** | **Μεσαίες Επιχειρήσεις** | **Μεγάλες Επιχειρήσεις** |
| --- | --- | --- | --- |
| **Βόρειο Αιγαίο** | 75% | 70% | 60% |
| **Ανατολική Μακεδονία- Θράκη** | 70% | 60% | 50% |
| **Κεντρική Μακεδονία** | 70% | 60% | 50% |
| **Ήπειρος** | 70% | 60% | 50% |
| **Δυτική Ελλάδα** | 70% | 60% | 50% |
| **Θεσσαλία** | 70% | 60% | 50% |
| **Ιόνια Νησιά** | 60% | 50% | 40% |
| **Δυτική Μακεδονία** | 70% | 60% | 50% |
| **Πελοπόννησος** | 60% | 50% | 40% |
| **Π.Ε. Αρκαδίας και Μεσσηνίας** | 70% | 60% | 50% |
| **Κρήτη** | 70% | 60% | 50% |
| **Στερεά Ελλάδα** | 60% | 50% | 40% |
| **Νότιο Αιγαίο** | 60% | 50% | 40% |
| **Αττική** | 35% (Δυτικός Τομέας Αθηνών),  45% (Ανατολική Αττική, Δυτική Αττική & Πειραιά/Νήσους) | 25% (Δυτικός Τομέας Αθηνών),  35% (Ανατολική Αττική, Δυτική Αττική & Πειραιά/Νήσους) | 15% (Δυτικός Τομέας Αθηνών),  25% (Ανατολική Αττική, Δυτική Αττική & Πειραιά/Νήσους) |

**Βαθμολογικά Κριτήρια**

Ο έλεγχος δεικτών βαθμολογίας πραγματοποιείται επί τη βάσει κριτηρίων που εξειδικεύονται με τη χρήση συγκεκριμένων δεικτών οι οποίοι βαθμολογούνται με βάση συγκεκριμένα χαρακτηριστικά του επενδυτικού σχεδίου ή του επενδυτικού φορέα.

Οι τιμές των δεικτών, με τη μορφή που αποτυπώνονται στις σχετικές κλίμακες βαθμολογίας, καθώς και η αποδιδόμενη βαθμολογία, υπολογίζονται με στρογγυλοποίηση σε δεύτερο δεκαδικό ψηφίο.

Τα κριτήρια διακρίνονται σε τέσσερις (4) Ομάδες:

1. Ομάδα Κριτηρίων Ωριμότητας επενδυτικού σχεδίου με εύρος βαθμολογίας 0 έως 10
2. Ομάδα Κριτηρίων Αξιολόγησης του χρηματοδοτικού σχήματος με εύρος βαθμολογίας 0 έως 25
3. Ομάδα Κριτηρίων Αξιολόγησης του φορέα του επενδυτικού σχεδίου με εύρος βαθμολογίας 0 έως 25
4. Ομάδα Κριτηρίων Αξιολόγησης του επενδυτικού σχεδίου με εύρος βαθμολογίας 0 έως 40.

Το κριτήριο 1 «**Ωριμότητα Επενδυτικού Σχεδίου**» λαμβάνει βαθμολογία από την ικανοποίηση κριτήριων όπως η άμεση διαθεσιμότητα του τόπου υλοποίησης της επένδυσης, η ύπαρξη περιβαλλοντικής αδειοδότησης, η ύπαρξη έγκρισης όρων δόμησης, ή ύπαρξη αδείας από την Αρχαιολογική υπηρεσία, η ύπαρξη οικοδομικής άδειας για την υλοποίηση της επένδυσης.

Το κριτήριο 2 «**Αξιολόγηση Χρηματοδοτικού Σχήματος**» λαμβάνει βαθμολογία από την ικανοποίηση κριτήριων που σχετίζονται με το ύψος και τον τρόπο κάλυψης της ιδίας συμμετοχής του φορέα της επένδυσης, σε σχέση με το συνολικό ύψος της επένδυσης.

Το κριτήριο 3 «**Αξιολόγηση Φορέα Επενδυτικού Σχεδίου**» λαμβάνει βαθμολογία από την ικανοποίηση χρηματοοικονομικών δεικτών που σχετίζονται με την υφιστάμενη χρηματοοικονομική κατάσταση του φορέα της επένδυσης.

Το κριτήριο 4 «**Αξιολόγηση Επενδυτικού Σχεδίου**» λαμβάνει βαθμολογία από την ικανοποίηση κριτηρίων που σχετίζονται με την μελλοντική κατάσταση του φορέα της επένδυσης, την χρηματοοικονομική ανάλυση της επένδυσης και τις δημιουργούμενες νέες θέσεις απασχόλησης.

Η συνολική βαθμολογία των επενδυτικών σχεδίων που υλοποιούνται στην Περιφερειακή Ενότητα Έβρου προσαυξάνεται κατά 10% και των επενδυτικών σχεδίων που υλοποιούνται στις Περιφερειακές Ενότητες Ξάνθης και Ροδόπης προσαυξάνεται κατά 5%.

Ο έλεγχος των δεικτών βαθμολογίας διενεργούνται με την μέθοδο της **συγκριτικής αξιολόγησης**.

Η ελάχιστη απαιτούμενη βαθμολογία που πρέπει να συγκεντρώσει κάθε επενδυτικό σχέδιο προκειμένου να κριθεί επιλέξιμο ανέρχεται σε **70 βαθμούς**.

**Υποβολή Προτάσεων & Υλοποίηση Επενδύσεων**

Όπως αναφέρθηκε, η υποβολή επενδυτικών προτάσεων ξεκίνησε τη Δευτέρα **12.06.2023** ενώ ως ημερομηνία **λήξης** του κύκλου υποβολών ορίστηκε η **13η.10.2022**.

Η χρονική διάρκεια ολοκλήρωσης των εγκριθέντων επενδυτικών σχεδίων καθορίζεται στην απόφαση υπαγωγής και δεν μπορεί να υπερβαίνει **τα τρία (3) έτη** από την ημερομηνία δημοσίευσης της απόφασης έγκρισης. Υπό προϋποθέσεις είναι δυνατή η παράταση του εγκεκριμένου χρόνου υλοποίησης έως και δύο (2) επιπλέον έτη.

## **Β. Αναπτυξιακός Νόμος 4887/2022 – Καθεστώς «ΜΕΤΑΠΟΙΗΣΗ – ΕΦΟΔΙΑΣΤΙΚΗ ΑΛΥΣΙΔΑ» Β’ Κύκλος**

Υπενθυμίζεται ότι την Πέμπτη 18.05.2023 προκηρύχθηκε ο Β’ Κύκλος του Καθεστώτος «**Μεταποίηση – Εφοδιαστική Αλυσίδα**» του Αναπτυξιακού Νόμου 4887/2022.

Ο συνολικός προϋπολογισμός του Καθεστώτος ανέρχεται στα **150.000.000€**, τα οποία επιμερίζονται σε **75.000.000€** για επιχορηγήσεις, επιδότησης χρηματοδοτικής μίσθωσης και επιδότησης του κόστους δημιουργούμενης απασχόλησης και **75.000.000€** για φορολογικές απαλλαγές.

Από την **01η.06.2023** μέχρι τις **29.09.2023** μπορούν να υποβάλλονται αιτήσεις υπαγωγής από ενδιαφερόμενους φορείς μέσω του Πληροφοριακού Συστήματος του Αναπτυξιακού Νόμου (Π.Σ.-Αν.).

Βάσει των διατάξεων του Ν.4887/22 η μέγιστη ενίσχυση διαμορφώνεται ως **75%** επί του συνολικού προϋπολογισμού του επενδυτικού σχεδίου, σύμφωνα με τα όρια του Χάρτη Περιφερειακών ενισχύσεων, ανάλογα με τον τόπο υλοποίησης της επένδυσης.

**Επιλέξιμες Επιχειρήσεις – Δικαιούχοι**

Δικαιούχοι των ενισχύσεων, που χορηγούνται με βάση το παρόν καθεστώς είναι οι φορείς επενδύσεων που είναι εγκατεστημένοι ή έχουν υποκατάστημα στην ελληνική Επικράτεια κατά τη χρονική στιγμή έναρξης εργασιών του επενδυτικού σχεδίου και έχουν μία από τις ακόλουθες μορφές:

* Εμπορική εταιρεία, (Ε.Ε., Ο.Ε., Ι.Κ.Ε., Ε.Π.Ε., Α.Ε.),
* **Συνεταιρισμού,**
* **Κοινωνικής Συνεταιριστικής Επιχείρησης** (Κοιν.Σ.Επ), **Αγροτικών Συνεταιρισμών** (Α.Σ.), **Ομάδων Παραγωγών** (ΟΠ), **Αστικών Συνεταιρισμών, Αγροτικών Εταιρικών Συμπράξεων** (ΑΕΣ).
* **Κοινοπραξίες που ασκούν εμπορική δραστηριότητα**.
* Είναι **Δημόσιες ή Δημοτικές επιχειρήσεις** και θυγατρικές τους, εφόσον:
  + δεν τους έχει ανατεθεί η εξυπηρέτηση δημόσιου σκοπού,
  + δεν έχει ανατεθεί από το κράτος αποκλειστικά σε αυτούς η προσφορά υπηρεσιών,
  + δεν επιχορηγείται η λειτουργία τους με δημόσιους πόρους για το διάστημα τήρησης των μακροχρόνιων υποχρεώσεων

Επίσης οι υποψήφιες επιχειρήσεις θα πρέπει:

* να τηρούν βιβλία Β’ (για επενδυτικά σχέδια έως 300.000€) ή Γ’ κατηγορίας του Κ.Β.Σ.
* να υποβάλουν προς έγκριση επενδυτικά σχέδια στο Καθεστώς Μεταποίησης – Εφοδιαστικής Αλυσίδας
* τα κατατεθειμένα επενδυτικά σχέδια να υλοποιηθούν σε τομείς οικονομικής δραστηριότητας όπως αυτοί ορίζονται από τον παρόντα νόμο

|  |  |
| --- | --- |
| **ΕΛΑΧΙΣΤΟ ΥΨΟΣ ΕΠΕΝΔΥΤΙΚΩΝ ΣΧΕΔΙΩΝ**  (ΑΝΑ ΜΕΓΕΘΟΣ & ΤΥΠΟ ΦΟΡΕΑ ΕΠΕΝΔΥΣΗΣ) | |
| **ΚΟΙΝΩΝΙΚΕΣ ΣΥΝΕΤΑΙΡΙΣΤΙΚΕΣ** ΕΠΙΧΕΙΡΗΣΕΙΣ (Κοιν.Σ.Επ.),  **ΑΓΡΟΤΙΚΟΙ ΣΥΝΕΤΑΙΡΙΣΜΟΙ** (ΑΣ), **ΟΜΑΔΕΣ ΠΑΡΑΓΩΓΩΝ** (ΟΠ) & **ΑΓΡΟΤΙΚΕΣ ΕΤΑΙΡΙΚΕΣ ΣΥΜΠΡΑΞΕΙΣ** (ΑΕΣ) | **50.000€** |
| **ΠΟΛΥ ΜΙΚΡΕΣ** ΕΠΙΧΕΙΡΗΣΕΙΣ | **100.000€** |
| **ΜΙΚΡΕΣ** ΕΠΙΧΕΙΡΗΣΕΙΣ | **250.000€** |
| **ΜΕΣΑΙΕΣ** ΕΠΙΧΕΙΡΗΣΕΙΣ | **500.000€** |
| **ΜΕΓΑΛΕΣ** ΕΠΙΧΕΙΡΗΣΕΙΣ | **1.000.000€** |

**Χαρακτήρας Κινήτρου Αρχικής Επένδυσης**

Τα επενδυτικά σχέδια που υποβάλλονται πρέπει να έχουν ολοκληρωμένο χαρακτήρα **αρχικής επένδυσης** και ειδικότερα να πληρούν μια από τις ακόλουθες προϋποθέσεις:

* **Δημιουργία** νέας μονάδας.
* **Επέκταση** της δυναμικότητας υφιστάμενης μονάδας.
* **Διαφοροποίηση της παραγωγής** μιας μονάδας σε προϊόντα που δεν έχουν παραχθεί ποτέ ή υπηρεσίες που δεν έχουν παρασχεθεί από αυτήν με τον όρο, ότι οι ενισχυόμενες δαπάνες υπερβαίνουν τουλάχιστον κατά διακόσια τοις εκατό (200%) τη λογιστική αξία των στοιχείων ενεργητικού που χρησιμοποιούνται εκ νέου, όπως η αξία αυτή έχει καταγραφεί στο φορολογικό έτος, που προηγείται της αίτησης υπαγωγής του επενδυτικού σχεδίου.
* **Θεμελιώδης αλλαγή** του συνόλου της παραγωγικής διαδικασίας υφιστάμενης μονάδας. Για τις **μεγάλες επιχειρήσεις** απαιτείται, οι ενισχυόμενες επενδυτικές δαπάνες να υπερβαίνουν τις αποσβέσεις των 3 τελευταίων φορολογικών ετών των στοιχείων του ενεργητικού, τα οποία συνδέονται με τη δραστηριότητα που πρόκειται να εκσυγχρονιστεί.

**Είδη Ενισχύσεων**

**Φορολογική απαλλαγή**: απαλλαγή από την καταβολή φόρου εισοδήματος επί των πραγματοποιούμενων προ φόρου κερδών, τα οποία προκύπτουν με βάση την οικεία φορολογική νομοθεσία, από το σύνολο των δραστηριοτήτων της επιχείρησης, αφαιρουμένου του φόρου του νομικού προσώπου ή της νομικής οντότητας που αναλογεί στα κέρδη που διανέμονται ή αναλαμβάνονται από τους εταίρους.

Το ποσό της φορολογικής απαλλαγής υπολογίζεται ως ποσοστό επί της αξίας των ενισχυόμενων δαπανών του επενδυτικού σχεδίου ή και της αξίας του καινούριου μηχανολογικού και λοιπού εξοπλισμού, ο οποίος αποκτάται με χρηματοδοτική μίσθωση (Leasing) και συνιστά ισόποσο αποθεματικό, το οποίο τηρείται σε διακριτό λογαριασμό στις οικονομικές τους καταστάσεις. Ο φορέας δύναται να αξιοποιήσει το σύνολο της δικαιούμενης ενίσχυσης της φορολογικής απαλλαγής εντός δεκαπέντε (15) φορολογικών ετών από το έτος θεμελίωσης του δικαιώματος χρήσης της ωφέλειας.

**Επιχορήγηση:** δωρεάν παροχή από το Δημόσιο χρηματικού ποσού για την κάλυψη τμήματος των ενισχυόμενων δαπανών του επενδυτικού σχεδίου που προσδιορίζεται ως ποσοστό αυτών.

**Επιδότηση χρηματοδοτικής μίσθωσης (leasing)** μέγιστης διάρκειας **7 ετών:** κάλυψη από το Δημόσιο τμήματος των καταβαλλόμενων δόσεων χρηματοδοτικής μίσθωσης που συνάπτεται για την απόκτηση καινούριου μηχανολογικού και λοιπού εξοπλισμού και προσδιορίζεται ως ποσοστό επί της αξίας απόκτησης αυτών και εμπεριέχεται στις καταβαλλόμενες δόσεις.

**Επιδότηση του κόστους δημιουργούμενης απασχόλησης:** κάλυψη από το Δημόσιο μέρους του μισθολογικού κόστους των νέων θέσεων εργασίας που δημιουργούνται και συνδέονται με το επενδυτικό σχέδιο και οι οποίες δεν λαμβάνουν καμιά άλλη κρατική ενίσχυση.

**Ένταση Ενισχύσεων**

Το κίνητρο της φοροαπαλλαγής χορηγείται στις πολύ μικρές και μικρές επιχειρήσεις σε ποσοστό **100%** επί του ανώτατου ορίου του Χάρτη Περιφερειακών Ενισχύσεων (Χ.Π.Ε.)

Το κίνητρο της επιχορήγησης χορηγείται σε πολύ μικρές και μικρές επιχειρήσεις, σε ποσοστό **80%** του ανώτατου ορίου του ΧΠΕ.

Το κίνητρο της επιχορήγησης χορηγείται σε ποσοστό **100%** του ανώτατου ορίου για τα επενδυτικά σχέδια που υλοποιούνται από πολύ μικρές και μικρές επιχειρήσεις στις ακόλουθες περιπτώσεις:

* ορεινές περιοχές, σύμφωνα με την κατηγοριοποίηση της ΕΛ.ΣΤΑΤ., εκτός των δημοτικών ενοτήτων που συνιστούν μέρος του πολεοδομικού συγκροτήματος της Αθήνας,
* περιοχές που βρίσκονται σε απόσταση έως τριάντα (30) χιλιομέτρων από τα σύνορα,
* νησιά με πληθυσμό μικρότερο των τριών χιλιάδων εκατό (3.100) κατοίκων
* περιοχές που έχουν πληγεί από φυσικές καταστροφές, σύμφωνα με απόφαση της Κυβερνητικής Επιτροπής Κρατικής Αρωγής
* Βιομηχανικές και Επιχειρηματικές Περιοχές (Β.Ε.ΠΕ.), Επιχειρηματικά Πάρκα (Ε.Π.), εξαιρουμένων των Επιχειρηματικών Πάρκων Ενδιάμεσου Βαθμού Οργάνωσης (Ε.Π.Ε.Β.Ο.), Τεχνολογικά Πάρκα και Θύλακες Υποδοχής Καινοτόμων Δραστηριοτήτων (Θ.Υ.Κ.Τ.) και σε Οργανωμένους Υποδοχείς Μεταποιητικών και Επιχειρηματικών Δραστηριοτήτων (Ο.Υ.Μ.Ε.Δ.) και δεν αφορούν σε εκσυγχρονισμό ή επέκταση υφιστάμενων δομών της ενισχυόμενης επιχείρησης,
* Επενδυτικά σχέδια που αφορούν σε επαναλειτουργία βιομηχανικών μονάδων, που έχουν παύσει τη λειτουργία τους για τα δύο (2) τουλάχιστον τελευταία έτη. Η αξία του πάγιου εξοπλισμού της βιομηχανικής μονάδας, η οποία πρόκειται να επαναλειτουργήσει, πρέπει να καλύπτει ποσοστό πενήντα τοις εκατό (50%) τουλάχιστον του ενισχυόμενου κόστους του επενδυτικού σχεδίου.
* Επενδυτικά σχέδια που υλοποιούνται στις Ζώνες Απολιγνιτοποίησης, οι οποίες είναι οι Περιφερειακές Ενότητες Φλώρινας και Κοζάνης και ο Δήμος της Μεγαλόπολης.

Το κίνητρο της επιχορήγησης χορηγείται σε ποσοστό **90%** του ανώτατου ορίου για τα επενδυτικά σχέδια που υλοποιούνται από πολύ μικρές και μικρές επιχειρήσεις σε:

* Διατηρητέα κτήρια.
* Επενδυτικά σχέδια που υλοποιούνται στις Περιφερειακές Ενότητες Καστοριάς και Γρεβενών και στους Δήμους Τρίπολης, Οιχαλίας και Γορτυνίας,

Για τις **μεσαίες και μεγάλες επιχειρήσεις** τα κίνητρα πλην τη επιχορήγησης χορηγούνται σε ποσοστό ογδόντα τοις εκατό **(80%)** του ανώτατου ορίου του Χάρτη Περιφερειακών Ενισχύσεων.

Τα κίνητρα χορηγούνται σε ποσοστό **100%** του ανώτατου ορίου για τα επενδυτικά σχέδια που υλοποιούνται στις ακόλουθες περιπτώσεις:

* ορεινές περιοχές, σύμφωνα με την κατηγοριοποίηση της ΕΛ.ΣΤΑΤ., εκτός των δημοτικών ενοτήτων που συνιστούν μέρος του πολεοδομικού συγκροτήματος της Αθήνας,
* περιοχές που βρίσκονται σε απόσταση έως τριάντα (30) χιλιομέτρων από τα σύνορα,
* νησιά με πληθυσμό μικρότερο των τριών χιλιάδων εκατό (3.100) κατοίκων
* περιοχές που έχουν πληγεί από φυσικές καταστροφές, σύμφωνα με απόφαση της Κυβερνητικής Επιτροπής Κρατικής Αρωγής
* Βιομηχανικές και Επιχειρηματικές Περιοχές (Β.Ε.ΠΕ.), Επιχειρηματικά Πάρκα (Ε.Π.), εξαιρουμένων των Επιχειρηματικών Πάρκων Ενδιάμεσου Βαθμού Οργάνωσης (Ε.Π.Ε.Β.Ο.), Τεχνολογικά Πάρκα και Θύλακες Υποδοχής Καινοτόμων Δραστηριοτήτων (Θ.Υ.Κ.Τ.) και σε Οργανωμένους Υποδοχείς Μεταποιητικών και Επιχειρηματικών Δραστηριοτήτων (Ο.Υ.Μ.Ε.Δ.) και δεν αφορούν σε εκσυγχρονισμό ή επέκταση υφιστάμενων δομών της ενισχυόμενης επιχείρησης,
* Επενδυτικά σχέδια που αφορούν σε επαναλειτουργία βιομηχανικών μονάδων, που έχουν παύσει τη λειτουργία τους για τα δύο (2) τουλάχιστον τελευταία έτη. Η αξία του πάγιου εξοπλισμού της βιομηχανικής μονάδας, η οποία πρόκειται να επαναλειτουργήσει, πρέπει να καλύπτει ποσοστό πενήντα τοις εκατό (50%) τουλάχιστον του ενισχυόμενου κόστους του επενδυτικού σχεδίου.
* Επενδυτικά σχέδια που υλοποιούνται στις Ζώνες Απολιγνιτοποίησης, οι οποίες είναι οι Περιφερειακές Ενότητες Φλώρινας και Κοζάνης και ο Δήμος της Μεγαλόπολης.

Τα κίνητρα χορηγούνται σε ποσοστό **90%** του ανώτατου ορίου για τα επενδυτικά σχέδια που υλοποιούνται σε:

* Διατηρητέα κτήρια.
* Επενδυτικά σχέδια που υλοποιούνται στις Περιφερειακές Ενότητες Καστοριάς και Γρεβενών και στους Δήμους Τρίπολης, Οιχαλίας και Γορτυνίας,

**Ειδικότερα** και **αποκλειστικά** για επενδυτικά σχέδια που υλοποιούνται από **μεσαίες επιχειρήσεις** στις Περιφερειακές Ενότητες Ροδόπης, Έβρου και Ξάνθης, παρέχεται η δυνατότητα συνδυαστικής επιλογής του κινήτρου ενίσχυσης της επιχορήγησης, σε ποσοστό **εξήντα τοις εκατό** (60%) για την Περιφερειακή Ενότητα Έβρου και **τριάντα τοις εκατό** (30% για τις Περιφερειακές Ενότητες Ροδόπης και Ξάνθης, του προβλεπόμενου ποσοστού ενίσχυσης με τα υπολειπόμενα ποσοστά **φορολογικής απαλλαγής** να διαμορφώνονται σε **σαράντα τοις εκατό** (40%) και **εβδομήντα τοις εκατό** (70%) αντίστοιχα.

**Μέγιστα Όρια Ενισχύσεων**

Το συνολικό ποσό ενίσχυσης ανά επενδυτικό σχέδιο που υποβάλλεται από **πολύ μικρές και μικρές επιχειρήσεις** δεν μπορεί να υπερβεί τα τρία εκατομμύρια ευρώ **(3.000.000 €**) για όλα τα είδη ενισχύσεων, ήτοι της επιχορήγησης ή της φορολογικής απαλλαγής ή της επιδότησης της χρηματοδοτικής μίσθωσης ή της επιδότησης του κόστους της δημιουργούμενης απασχόλησης.

Το συνολικό ποσό ενίσχυσης ανά επενδυτικό σχέδιο που υποβάλλεται από **μεσαίες και μεγάλες επιχειρήσεις** δεν μπορεί να υπερβεί:

1. τα τρία εκατομμύρια ευρώ (**3.000.000 €**) για τις ενισχύσεις της επιδότησης χρηματοδοτικής μίσθωσης ή της επιδότησης του κόστους της δημιουργούμενης απασχόλησης,
2. τα τρία εκατομμύρια ευρώ (**3.000.000 €**) για τις ενισχύσεις της επιχορήγησης (ενισχύσεις για μεσαίες επιχειρήσεις στις Περιφερειακές Ενότητες της Θράκης), και τα πέντε εκατομμύρια ευρώ (**5.000.000 €**) για την ενίσχυση της φορολογικής απαλλαγής.

**Χρηματοδοτικό Σχήμα Επενδυτικών Σχεδίων**

Κάθε φορέας συμμετέχει στο κόστος του επενδυτικού σχεδίου είτε με ίδια κεφάλαια, είτε με εξωτερική χρηματοδότηση, είτε με συνδυασμό αυτών.

Αναλυτικότερα, η συμμετοχή του φορέα στο κόστος του επενδυτικού σχεδίου, μπορεί να πραγματοποιηθεί με τους ακόλουθους τρόπους:

* **Αύξηση** μετοχικού - εταιρικού **κεφαλαίου** του φορέα επένδυσης με **νέες εισφορές σε μετρητά** των μετόχων – εταίρων. Η αύξηση του κεφαλαίου υφιστάμενων επιχειρήσεων μπορεί να γίνεται και πριν την υποβολή της αίτησης υπαγωγής, υπό την προϋπόθεση ότι πραγματοποιήθηκε μέσα στους τελευταίους δώδεκα μήνες ή στους είκοσι τέσσερις μήνες προκειμένου για εταιρείες που είναι εισηγμένες σε οργανωμένη χρηματιστηριακή αγορά
* **Αύξηση** μετοχικού – εταιρικού **κεφαλαίου** με **κεφαλαιοποίηση** υφιστάμενων φορολογηθέντων αποθεματικών και κερδών εις νέο.
* **Ανάλωση** υφιστάμενων φορολογηθέντων αποθεματικών και κερδών εις νέο.
* **Εξωτερική χρηματοδότηση** – Τραπεζικό ή Ομολογιακό Δάνειο τριετούς τουλάχιστον διάρκειας

Υπογραμμίζεται ότι,

1. **αποκλείεται η χρήση αλληλόχρεου λογαριασμού** για την επιλογή τρόπου κάλυψης της εξωτερικής χρηματοδότησης, και
2. ποσοστό τουλάχιστον **25%** του τρόπου κάλυψης του ενισχυόμενου κόστους του επενδυτικού σχεδίου, **δεν πρέπει να περιλαμβάνει κρατική ενίσχυση**.

**Επιλέξιμες Δαπάνες**

| **α/α** | **Κατηγορία Δαπάνης** | **Μέγιστο ποσοστό στον επιλέξιμο προϋπολογισμό** |
| --- | --- | --- |
| **Α. ΕΠΙΛΕΞΙΜΕΣ ΔΑΠΑΝΕΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ** | | |
| **Α.1** | **Υλικά περιουσιακά στοιχεία:** |  |
| **Α1.α** | **- ΚΤΙΡΙΑΚΑ** (κατασκευή, επέκταση, εκσυγχρονισμός εγκαταστάσεων)**,**  **- ΕΙΔΙΚΕΣ ΕΓΚΑΤΑΣΤΑΣΕΙΣ** (κατασκευή, επέκταση, εκσυγχρονισμός)**,**  **- ΒΟΗΘΗΤΙΚΟΙ ΧΩΡΟΙ,**  **- ΠΕΡΙΒΑΛΛΟΝ ΧΩΡΟΣ** | **45% (μεταποίηση)/ 70% (εφοδιαστική αλυσίδα) /**  **80% για διατηρητέα κτίρια** |
| **Α1.β** | **ΑΓΟΡΑ ΠΑΓΙΩΝ ΣΤΟΙΧΕΙΩΝ ΕΝΕΡΓΗΤΙΚΟΥ** παραγωγικής μονάδας που έχει παύσει τη λειτουργία της (μεταχειρισμένα) τα τελευταία δύο (2) τουλάχιστον έτη,.   * ***Αγορά Συνόλου ή και μέρους υφιστάμενων παγίων στοιχείων ενεργητικού*** | **100%** |
| **Α1.γ** | **ΑΓΟΡΑ ΚΑΙ ΕΓΚΑΤΑΣΤΑΣΗ ΚΑΙΝΟΥΡΓΙΩΝ ΣΥΓΧΡΟΝΩΝ ΜΗΧΑΝΗΜΑΤΩΝ** & **ΛΟΙΠΟΥ ΕΞΟΠΛΙΣΜΟΥ** **ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΤΕΧΝΙΚΩΝ ΕΓΚΑΤΑΣΤΑΣΕΩΝ ΚΑΙ ΤΩΝ ΜΕΤΑΦΟΡΙΚΩΝ ΜΕΣΩΝ ΠΟΥ ΚΙΝΟΥΝΤΑΙ ΕΝΤΟΣ ΤΟΥ ΧΩΡΟΥ ΤΗΣ ΕΝΤΑΣΣΟΜΕΝΗΣ ΜΟΝΑΔΑΣ** | **100%** |
| **Α1.δ** | **ΜΙΣΘΩΜΑΤΑ LEASING ΚΑΙΝΟΥΡΓΙΩΝ ΣΥΓΧΡΟΝΩΝ ΜΗΧΑΝΗΜΑΤΩΝ** & **ΛΟΙΠΟΥ ΕΞΟΠΛΙΣΜΟΥ** | **100%** |
| **Α1.ε** | **ΔΑΠΑΝΕΣ ΕΚΣΥΓΧΟΝΙΣΜΟΥ ΕΙΔΙΚΩΝ ΕΓΚΑΤΑΣΤΑΣΕΩΝ** (ΟΧΙ ΚΤΙΡΙΑ) **& ΜΗΧΑΝΟΛΟΓΙΚΩΝ ΕΓΚΑΤΑΣΤΑΣΕΩΝ** | **100%** |
| **Α.2** | **Άυλα περιουσιακά στοιχεία** |  |
| **Α2.α** | ΜΕΤΑΦΟΡΑ ΤΕΧΝΟΛΟΓΙΑΣ ΜΕΣΩ ΑΠΟΚΤΗΣΗΣ:   * **ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ,** * **ΑΔΕΙΩΝ ΕΚΜΕΤΑΛΛΕΥΣΗΣ**, * **ΕΥΡΕΣΙΤΕΧΝΙΩΝ**, * **ΤΕΧΝΟΓΝΩΣΙΑΣ &** * **ΜΗ ΚΑΤΟΧΥΡΩΜΕΝΩΝ ΤΕΧΝΙΚΩΝ ΓΝΩΣΕΩΝ** | **30%** για **ΜΕΓΑΛΕΣ**  **50%** για **ΜΜΕ** |
| **Α2.β** | * **ΣΥΣΤΗΜΑΤΑ ΔΙΑΣΦΑΛΙΣΗΣ** & **ΕΛΕΓΧΟΥ ΠΟΙΟΤΗΤΑΣ**, * **ΠΙΣΤΟΠΟΙΗΣΕΩΝ**, * **ΠΡΟΜΗΘΕΙΑΣ & ΕΓΚΑΤΑΣΤΑΣΗΣ ΛΟΓΙΣΜΙΚΟΥ &** * **ΣΥΣΤΗΜΑTA ΟΡΓΑΝΩΣΗΣ** | **30%** για **ΜΕΓΑΛΕΣ**  **50%** για **ΜΜΕ** |
| **Α.3** | **Μισθολογικό κόστος νέων θέσεων εργασίας που δημιουργεί η επένδυση** *(συνεπάγεται καθαρή αύξηση του αριθμού των εργαζομένων σε ΕΜΕ σε σύγκριση με τον μέσο όρο του προηγούμενου 12μήνου)* |  |
|  | * Επιδότηση του μισθολογικού κόστους για δύο (2) έτη από τη δημιουργία των θέσεων * Διατήρηση των νέων θέσεων για περίοδο πέντε (5) ετών για **ΜΕΓΑΛΕΣ** * Διατήρηση των νέων θέσεων για περίοδο τεσσάρων (4) ετών για **ΜΕΣΑΙΕΣ** * Διατήρηση των νέων θέσεων για περίοδο τριών (3) ετών για **ΜΙΚΡΕΣ – ΠΟΛΥ ΜΙΚΡΕΣ** | **-** |
| **Β. ΕΠΙΛΕΞΙΜΕΣ ΔΑΠΑΝΕΣ ΕΚΤΟΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ** | | |
| **Β.1** | **Δαπάνες για συμβουλευτικές υπηρεσίες σε ΜΜΕ**  (μελέτες & αμοιβές συμβούλων **ΜΟΝΟ Νέων** **Μικρών** και **Μεσαίων** επιχειρήσεων) | **50% ΕΝΙΣΧΥΣΗ**  **ΕΩΣ 50.000,00€**  **ΕΩΣ 5% ΤΟΥ ΣΥΝΟΛΙΚΟΥ ΕΝΙΣΧΥΟΜΕΝΟΥ ΚΟΣΤΟΥΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ ΤΗΣ ΕΠΕΝΔΥΣΗΣ** |
| **Β.4** | **Δαπάνες για επαγγελματική κατάρτιση** | **50%-70% ΕΝΙΣΧΥΣΗ**  **ΕΩΣ 10% ΤΟΥ ΣΥΝΟΛΙΚΟΥ ΕΝΙΣΧΥΟΜΕΝΟΥ ΚΟΣΤΟΥΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ ΤΗΣ ΕΠΕΝΔΥΣΗΣ** |
| **Β.5** | **Ενισχύσεις για συμμετοχή ΜμΕ σε εμπορικές εκθέσεις** | **50% - 70% ΕΝΙΣΧΥΣΗ**  **ΕΩΣ 10% ΤΟΥ ΣΥΝΟΛΙΚΟΥ ΕΝΙΣΧΥΟΜΕΝΟΥ ΚΟΣΤΟΥΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ ΤΗΣ ΕΠΕΝΔΥΣΗΣ** |
| **Β.6** | **Ενισχύσεις για δαπάνες για επενδυτικές ενισχύσεις σε ΜμΕ** | **10%** για **ΜΕΣΑΙΕΣ**  **20%** για **ΜΙΚΡΕΣ – ΠΟΛΥ ΜΙΚΡΕΣ** |
|  |  | |
|  | ***ΜΗ ΕΝΙΣΧΥΟΜΕΝΕΣ ΔΑΠΑΝΕΣ***  ***α.*** *Λειτουργικά έξοδα*  ***β.*** *Αγορά επιβατικών αυτοκινήτων μέχρι έξι (6) θέσεων*  ***γ.*** *Αγορά επίπλων & σκευών γραφείο με εξαίρεση αν αποτελούν μέρος ξενοδοχειακού εξοπλισμού*  ***δ.*** *Αγορά οικοπέδων, γηπέδων, αγροτεμαχίων*  ***ε****. Εισφορά στο εταιρικό κεφάλαιο της αξίας μηχανημάτων και λοιπών παγίων στοιχείων*  ***στ.*** *Ανέγερση ή επέκταση κτιριακών εγκαταστάσεων επί γηπέδου που δεν ανήκει κατά κυριότητα στο φορέα της επένδυσης, εκτός εάν τούτο έχει παραχωρηθεί από το Δημόσιο ή έχει μισθωθεί για τουλάχιστον 15 έτη* | |

|  |
| --- |
| **Επιλέξιμοι Κλάδοι Δραστηριότητας** |

|  |  |
| --- | --- |
| **ΚΑΔ 2008** | **ΠΕΡΙΓΡΑΦΗ ΔΡΑΣΤΗΡΙΟΤΗΤΑΣ** |
| ΔΕΥΤΕΡΟΓΕΝΗΣ ΤΟΜΕΑΣ | |
| **10 έως 33** | ΜΕΤΑΠΟΙΗΣΗ (**Εξαιρούνται** οι τομείς: Χάλυβα ΚΑΔ **24**, Συνθετικών Ινών ΚΑΔ **20.60.1**, Άνθρακα, Ναυπηγίας) |
| **52.29.19.03** | ΥΠΗΡΕΣΙΕΣ ΜΕΤΑΦΟΡΑΣ ΜΕ ΔΙΑΧΕΙΡΙΣΗ ΤΗΣ ΑΛΥΣΙΔΑΣ ΕΦΟΔΙΑΣΜΟΥ (LOGISTICS) |
| Στο Καθεστώς Μεταποίησης – Εφοδιαστικής Αλυσίδας υπάγονται επενδυτικά σχέδια τα οποία εμπίπτουν στον τομέα της μεταποίησης **πλην** της μεταποίησης των γεωργικών προϊόντων (εκτός των περιπτώσεων μεταποίησης γεωργικών προϊόντων που δεν καταλήγουν σε γεωργικό προϊόν) | |

**Ποσοστά Ενισχύσεων ανά Γεωγραφική Ζώνη - Νομό και Μέγεθος Επιχείρησης**

(σε ισχύ από **1.1.2022** έως και **31.12.2027**)

|  | **Μικρές Επιχειρήσεις** | **Μεσαίες Επιχειρήσεις** | **Μεγάλες Επιχειρήσεις** |
| --- | --- | --- | --- |
| **Βόρειο Αιγαίο** | 75% | 70% | 60% |
| **Ανατολική Μακεδονία- Θράκη** | 70% | 60% | 50% |
| **Κεντρική Μακεδονία** | 70% | 60% | 50% |
| **Ήπειρος** | 70% | 60% | 50% |
| **Δυτική Ελλάδα** | 70% | 60% | 50% |
| **Θεσσαλία** | 70% | 60% | 50% |
| **Ιόνια Νησιά** | 60% | 50% | 40% |
| **Δυτική Μακεδονία** | 70% | 60% | 50% |
| **Πελοπόννησος** | 60% | 50% | 40% |
| **Π.Ε. Αρκαδίας και Μεσσηνίας** | 70% | 60% | 50% |
| **Κρήτη** | 70% | 60% | 50% |
| **Στερεά Ελλάδα** | 60% | 50% | 40% |
| **Νότιο Αιγαίο** | 60% | 50% | 40% |
| **Αττική** | 35% (Δυτικός Τομέας Αθηνών),  45% (Ανατολική Αττική, Δυτική Αττική & Πειραιά/Νήσους) | 25% (Δυτικός Τομέας Αθηνών),  35% (Ανατολική Αττική, Δυτική Αττική & Πειραιά/Νήσους) | 15% (Δυτικός Τομέας Αθηνών), 25% (Ανατολική Αττική, Δυτική Αττική & Πειραιά/Νήσους) |

**Βαθμολογικά Κριτήρια**

Ο έλεγχος δεικτών βαθμολογίας πραγματοποιείται επί τη βάσει κριτηρίων που εξειδικεύονται με τη χρήση συγκεκριμένων δεικτών οι οποίοι βαθμολογούνται με βάση συγκεκριμένα χαρακτηριστικά του επενδυτικού σχεδίου ή του επενδυτικού φορέα.

Οι τιμές των δεικτών, με τη μορφή που αποτυπώνονται στις σχετικές κλίμακες βαθμολογίας, καθώς και η αποδιδόμενη βαθμολογία, υπολογίζονται με στρογγυλοποίηση σε δεύτερο δεκαδικό ψηφίο.

Τα κριτήρια διακρίνονται σε τέσσερις (4) Ομάδες:

1. Ομάδα Κριτηρίων Ωριμότητας επενδυτικού σχεδίου με εύρος βαθμολογίας 0 έως 10
2. Ομάδα Κριτηρίων Αξιολόγησης του χρηματοδοτικού σχήματος με εύρος βαθμολογίας 0 έως 25
3. Ομάδα Κριτηρίων Αξιολόγησης του φορέα του επενδυτικού σχεδίου με εύρος βαθμολογίας 0 έως 25
4. Ομάδα Κριτηρίων Αξιολόγησης του επενδυτικού σχεδίου με εύρος βαθμολογίας 0 έως 40.

Το κριτήριο 1 «**Ωριμότητα Επενδυτικού Σχεδίου**» λαμβάνει βαθμολογία από την ικανοποίηση κριτήριων όπως η άμεση διαθεσιμότητα του τόπου υλοποίησης της επένδυσης, η ύπαρξη περιβαλλοντικής αδειοδότησης, η ύπαρξη έγκρισης όρων δόμησης, ή ύπαρξη αδείας από την Αρχαιολογική υπηρεσία, η ύπαρξη έγκρισης εγκατάστασης και η υλοποίηση της επένδυσης σε οργανωμένους χώρους υποδοχής.

Το κριτήριο 2 «**Αξιολόγηση Χρηματοδοτικού Σχήματος**» λαμβάνει βαθμολογία από την ικανοποίηση κριτήριων που σχετίζονται με το ύψος και τον τρόπο κάλυψης της ιδίας συμμετοχής του φορέα της επένδυσης, σε σχέση με το συνολικό ύψος της επένδυσης.

Το κριτήριο 3 «**Αξιολόγηση Φορέα Επενδυτικού Σχεδίου**» λαμβάνει βαθμολογία από την ικανοποίηση χρηματοοικονομικών δεικτών που σχετίζονται με την υφιστάμενη χρηματοοικονομική κατάσταση του φορέα της επένδυσης.

Το κριτήριο 4 «**Αξιολόγηση Επενδυτικού Σχεδίου**» λαμβάνει βαθμολογία από την ικανοποίηση κριτηρίων που σχετίζονται με την μελλοντική κατάσταση του φορέα της επένδυσης, την χρηματοοικονομική ανάλυση της επένδυσης και τις δημιουργούμενες νέες θέσεις απασχόλησης.

Η συνολική βαθμολογία των επενδυτικών σχεδίων που υλοποιούνται στην Περιφερειακή Ενότητα Έβρου προσαυξάνεται κατά 10% και των επενδυτικών σχεδίων που υλοποιούνται στις Περιφερειακές Ενότητες Ξάνθης και Ροδόπης προσαυξάνεται κατά 5%.

Ο έλεγχος των δεικτών βαθμολογίας διενεργούνται με την μέθοδο της **συγκριτικής αξιολόγησης**.

Η ελάχιστη απαιτούμενη βαθμολογία που πρέπει να συγκεντρώσει κάθε επενδυτικό σχέδιο προκειμένου να κριθεί επιλέξιμο ανέρχεται σε **70 βαθμούς**.

**Υλοποίηση Επενδύσεων**

Η χρονική διάρκεια ολοκλήρωσης των εγκριθέντων επενδυτικών σχεδίων καθορίζεται στην απόφαση υπαγωγής και δεν μπορεί να υπερβαίνει **τα τρία (3) έτη** από την ημερομηνία δημοσίευσης της απόφασης έγκρισης. Υπό προϋποθέσεις είναι δυνατή η παράταση του εγκεκριμένου χρόνου υλοποίησης έως και δύο (2) επιπλέον έτη.

## **Γ. Πρόγραμμα «Ψηφιακές Συναλλαγές» για τον ψηφιακό μετασχηματισμό των ΜμΕ**

Σε εξέλιξη βρίσκεται το πρόγραμμα ΙΙΙ «Ψηφιακές Συναλλαγές» για τον ψηφιακό μετασχηματισμό των ΜμΕ **συνολικού προϋπολογισμού 162.440.000 €** που χρηματοδοτείται από το Ταμείο Ανάκαμψης.

Σκοπός του Προγράμματος είναι η υιοθέτηση σύγχρονων ψηφιακών εργαλείων που υποστηρίζουν τις διαδικασίες τιμολόγησης, έκδοσης διακίνησης φορολογικών παραστατικών και διενέργειας ηλεκτρονικών πληρωμών. Το Πρόγραμμα απευθύνεται σε μικρομεσαίες επιχειρήσεις που δραστηριοποιούνται στην ελληνική επικράτεια και αναμένεται να συμβάλει στη βελτίωση της παραγωγικότητας των ΜΜΕ, την αύξηση της ασφάλειας των συναλλαγών, καθώς και στην ενίσχυση της φορολογικής τους συμμόρφωσης.

Μέσω του Προγράμματος, οι συμμετέχουσες επιχειρήσεις μπορούν να ενισχυθούν προκειμένου να υλοποιήσουν μία ή περισσότερες από τις ακόλουθες **Κατηγορίες Ενεργειών:**

* Κατηγορία 1: Αντικατάσταση EFT/POS.
* Κατηγορία 2: Τιμολόγηση επί αυτοκινήτου / διακίνηση παραστατικών εν κινήσει.
* Κατηγορία 3: Λήψη υπηρεσιών παρόχου ηλεκτρονικής τιμολόγησης.
* Κατηγορία 4: Αναβάθμιση ΦΤΜ & ΑΔΗΜΕ για διασύνδεση με EFT/POS.
* Κατηγορία 5: Αντικατάσταση ΕΑΦΔΣΣ.
* Κατηγορία 6: Αντικατάσταση ΦΗΜ παλαιών προδιαγραφών.

Για τον σκοπό αυτό, το Πρόγραμμα «Ψηφιακές Συναλλαγές» θα **παρέχει επιταγές (vouchers)** που θα διατεθούν για την απόκτηση, μέσω αγοράς ή μίσθωσης, νέων ψηφιακών εργαλείων, **ύψους από 150 ευρώ έως 1.250 ευρώ** ανάλογα με τη συσκευή που θα αντικατασταθεί.

**Δικαιούχοι του Προγράμματος**

Στο πλαίσιο του Προγράμματος ενισχύονται υφιστάμενες ιδιωτικές Επιχειρήσεις που ασκούν οικονομική δραστηριότητα, και για τις οποίες συντρέχουν αθροιστικά και μεταξύ άλλων οι ακόλουθες προϋποθέσεις:

* Έχουν την έδρα τους ή υποκατάστημα στην Ελληνική Επικράτεια με ελληνικό ΑΦΜ.
* Είναι ενεργές κατά την ημερομηνία υποβολής της αίτησης Χρηματοδότησης από το Πρόγραμμα.
* Έχουν ιδρυθεί/ συσταθεί πριν την 01.01.2022.
* Συνιστούν νομική οντότητα (Ανώνυμη Εταιρία, Εταιρία Περιορισμένης Ευθύνης, Ομόρρυθμη Εταιρία ή Ετερόρρυθμη Εταιρία, Ι.Κ.Ε, Ατομική Επιχείρηση, Κοινωνική Συνεταιριστική Επιχείρηση, Συνεταιρισμός) ή Ατομική Επιχείρηση και τηρούν απλογραφικά ή διπλογραφικά βιβλία.

**Χρονική διάρκεια και ορόσημα Προγράμματος**

Τα χρονικά ορόσημα για τους Δυνητικούς Δικαιούχους και τους Προμηθευτές αναλύονται ως εξής:

Προμηθευτές:

Αιτήσεις συμμετοχής Προμηθευτών μπορούν να υποβάλλονται στην ψηφιακή πλατφόρμα από την Τετάρτη 22 Ιουνίου 2022 και καθ’ όλη τη διάρκεια του Προγράμματος.

Αιτήματα έγκρισης ψηφιακών προϊόντων και υπηρεσιών προς επιδότηση υποβάλλονται, από ήδη εγκεκριμένους προμηθευτές, καθ΄ όλη τη διάρκεια του Προγράμματος.

Δικαιούχοι:

**Κατηγορία ένα (1):**

Α’ Κύκλος

Αιτήσεις Χρηματοδότησης για τον Α’ Κύκλο της Κατηγορίας Ενέργειας ένα (1), μπορούν να υποβάλλονται από́ δυνητικούς δικαιούχους, από́ την Τέταρτη 22 Ιουνίου 2022, έως και την Τετάρτη 30 Νοεμβρίου 2022.

Β’ Κύκλος

Αιτήσεις Χρηματοδότησης για το Β’ Κύκλο της Κατηγορίας Ενέργειας ένα (1), μπορούν να υποβάλλονται από́ δυνητικούς δικαιούχους, από́ την Πέμπτη 1 Δεκεμβρίου 2022, έως και την Δευτέρα 15 Μαΐου 2023.

Α’ & Β’ Κύκλοι (κοινές προθεσμίες)

Πραγματοποίηση αγορών προϊόντων και υπηρεσιών που εντάσσονται στην Κατηγορία Ενέργειας ένα (1), με χρήση των vouchers που θα εκδοθούν προς όφελος των εγκεκριμένων δικαιούχων, μπορεί να γίνεται έως τη Δευτέρα 16 Οκτωβρίου 2023.

Ως ημερομηνία λήξης της μεταβατικής περιόδου (cooling off period) για την οποία επιτρέπονται ορισμένες μόνο (κατ’ εξαίρεση) περιπτώσεις εξαργύρωσης vouchers, ορίζεται η Τετάρτη 15 Νοεμβρίου 2023.

Ως ημερομηνία ολοκλήρωσης των πάσης φύσεως πληρωμών και ολοκλήρωσης του Προγράμματος για τη συγκεκριμένη κατηγορία ενέργειας ορίζεται η Δευτέρα 18 Δεκεμβρίου 2023.

**Κατηγορίες δύο (2) και τρία (3):**

Α’ Κύκλος

Αιτήσεις Χρηματοδότησης για τον Α’ Κύκλο των Κατηγοριών Ενεργειών δύο (2) και τρία (3), μπορούν να υποβάλλονται από́ δυνητικούς δικαιούχους, από́ την Τέταρτη 22 Ιουνίου 2022, έως και την Τετάρτη 30 Νοεμβρίου 2022.

Β’ Κύκλος

Αιτήσεις Χρηματοδότησης για το Β’ Κύκλο των Κατηγοριών Ενεργειών δυο (2) και τρία (3), μπορούν να υποβάλλονται από́ δυνητικούς δικαιούχους, από́ την Πέμπτη 1 Δεκεμβρίου 2022, έως και την Παρασκευή 31 Μαρτίου 2023.

Α’ & Β’ Κύκλοι (κοινές προθεσμίες)

Πραγματοποίηση αγορών προϊόντων και υπηρεσιών που εντάσσονται στις Κατηγορίες Ενεργειών δύο (2) και τρία (3), με χρήση των vouchers που θα εκδοθούν προς όφελος των εγκεκριμένων δικαιούχων, μπορεί να γίνεται έως τη Πέμπτη 31 Αυγούστου 2023.

Ως ημερομηνία λήξης της μεταβατικής περιόδου (cooling off period) για την οποία επιτρέπονται ορισμένες μόνο (κατ’ εξαίρεση) περιπτώσεις εξαργύρωσης vouchers, ορίζεται η Σάββατο 30 Σεπτεμβρίου 2023.

Ως ημερομηνία ολοκλήρωσης των πάσης φύσεως πληρωμών και ολοκλήρωσης του Προγράμματος για τις συγκεκριμένες κατηγορίες ενεργειών ορίζεται η Τρίτη 31 Οκτωβρίου 2023.

**Κατηγορία τέσσερα (4):**

Α’ Κύκλος

Αιτήσεις Χρηματοδότησης για τον Α’ Κύκλο της Κατηγορίας Ενέργειας τέσσερα (4), μπορούν να υποβάλλονται από δυνητικούς δικαιούχους, από την Τρίτη 10 Ιανουαρίου 2023, έως και την Δευτέρα 15 Μαΐου 2023.

Β’ Κύκλος

Αιτήσεις Χρηματοδότησης για το Β’ Κύκλο της Κατηγορίας Ενέργειας τέσσερα (4), μπορούν να υποβάλλονται από δυνητικούς δικαιούχους, από την Τρίτη 16 Μαΐου 2023, έως και την Παρασκευή 30 Ιουνίου 2023.

Α’ & Β’ Κύκλοι (κοινές προθεσμίες)

Πραγματοποίηση αγορών προϊόντων και υπηρεσιών που εντάσσονται στην Κατηγορία Ενέργειας τέσσερα (4), με χρήση των vouchers που θα εκδοθούν προς όφελος των εγκεκριμένων δικαιούχων, μπορεί να γίνεται έως τη Πέμπτη 30 Νοεμβρίου 2023.

Ως ημερομηνία λήξης της μεταβατικής περιόδου (cooling off period) για την οποία επιτρέπονται ορισμένες μόνο (κατ’ εξαίρεση) περιπτώσεις εξαργύρωσης vouchers, ορίζεται το Σάββατο 30 Δεκεμβρίου 2023.

Ως ημερομηνία ολοκλήρωσης των πάσης φύσεως πληρωμών και ολοκλήρωσης του Προγράμματος για τη συγκεκριμένη κατηγορία ενέργειας ορίζεται η Τετάρτη 31 Ιανουαρίου 2024.

**Κατηγορίες πέντε (5) και έξι (6):**

Α’ Κύκλος

Αιτήσεις χρηματοδότησης για τον Α’ Κύκλο τις Κατηγορίες Ενέργειας πέντε (5) και Έξι (6), Μπορούν να υποβάλλονται από δυνητικούς δικαιούχους, από την Πέμπτη 1 Ιουνίου 2023, έως και την Δευτέρα 31 Ιουλίου 2023.

Β΄ Κύκλος

Αιτήσεις Χρηματοδότησης για το Β’ Κύκλο τις Κατηγορίες Ενέργειας πέντε(5) και έξι (6), μπορούν να υποβάλλονται από δυνητικούς δικαιούχους ,από την Τρίτη 1 Αυγούστου 2023, έως και την Σάββατο 30 Σεπτεμβρίου 2023.

Α’ & Β’ Κύκλοι (κοινές προθεσμίες)

Πραγματοποίηση αγορών προϊόντων και υπηρεσιών που εντάσσονται στις Κατηγορίες Ενέργειας Πέντε(5) και έξι (6), με χρήση των vouchers που θα εκδοθούν προς όφελος των εγκεκριμένων δικαιούχων, μπορεί να γίνεται έως την Πέμπτη 29 Φεβρουαρίου 2024.

Ως ημερομηνία λήξης της μεταβατικής περιόδου (cooling off period) για την οποία επιτρέπονται ορισμένες μόνο (κατ’ εξαίρεση) περιπτώσεις εξαργύρωσης vouchers, ορίζεται το Σάββατο 30 Μαρτίου 2024.

Ως ημερομηνία ολοκλήρωσης των πάσης φύσεως πληρωμών και ολοκλήρωσης του Προγράμματος για τις συγκεκριμένες κατηγορίες ενεργειών ορίζεται η Τρίτη 30 Απριλίου 2024.

**Επιλέξιμες Ενέργειες και Δαπάνες**

Επιλέξιμη προς επιδότηση είναι η προμήθεια ψηφιακών προϊόντων και υπηρεσιών, μέσω συστήματος επιταγών (vouchers). Κάθε δικαιούχος:

* δύναται να χρηματοδοτηθεί για την αγορά μίας ή περισσοτέρων λύσεων (σύνθεσης προϊόντων/υπηρεσιών). Κάθε επιδοτούμενη λύση τιμολογείται και εξοφλείται συνολικά, με μέρος της εξόφλησης να προέρχεται από την εξαργύρωση επιταγής του Προγράμματος (δημόσια χρηματοδότηση),
* μπορεί να υποβάλλει αίτημα χρηματοδότησης για αγορά λύσεων σε μία ή παραπάνω Κατηγορίες Ενεργειών, εφόσον πληροί τα γενικά και ειδικά (ανά κατηγορία) κριτήρια επιλεξιμότητας.

Η προμήθεια των ψηφιακών προϊόντων και υπηρεσιών, καθώς και συναφών με αυτές συμπληρωματικών υπηρεσιών, πραγματοποιείται μέσω των εγκεκριμένων, στο πλαίσιο του Προγράμματος, Προμηθευτών. Επίσης πρέπει να ανήκουν στο Ενιαίο Μητρώο Εγκεκριμένων Ψηφιακών Προϊόντων και Υπηρεσιών, περισσότερες πληροφορίες για το οποίο αναφέρονται στην ενότητα 5.3 της Πρόσκλησης.

**Ύψος και ένταση ενίσχυσης**

Στο πλαίσιο του Προγράμματος δίνεται η δυνατότητα αξιοποίησης επιταγών (vouchers) ανά 6 επιμέρους κατηγορίες :

|  |  |  |  |
| --- | --- | --- | --- |
| **α/α** | **Ονομαστική Αξία Voucher (Μέγιστο ποσό ενίσχυσης)** | **Μέγιστη επιλέξιμη δαπάνη** | **Ένταση ενίσχυσης** |
| Κατηγορία 1 | € 150,00 | € 150,00 | 100% |
| Κατηγορία 2 | Αριθμός Οχημάτων \* €1.125,00 | Αριθμός Οχημάτων \* €1.250,00 | 90% |
| Κατηγορία 3 | € 300,00 | € 300,00 | 100% |
| Κατηγορία 4 | Αριθμός δηλωμένων ΦΗΜ \* €112,50 | Αριθμός δηλωμένων ΦΗΜ \* €125,00 | 90% |
| Κατηγορία 5 | Αριθμός δηλωμένων ΕΑΦΔΣΣ, εκτός των επιχειρήσεων εστίασης, προς αντικατάσταση \* €380,00 | Αριθμός δηλωμένων ΕΑΦΔΣΣ, εκτός των επιχειρήσεων εστίασης, προς αντικατάσταση \* €380,00 | 100% |
| Κατηγορία 6 | Αριθμός δηλωμένων ΦΤΜ, ΑΔΗΜΕ και ΕΑΦΔΣΣ επιχειρήσεων εστίασης προς αντικατάσταση \* €380,00 | Αριθμός δηλωμένων ΦΤΜ, ΑΔΗΜΕ και ΕΑΦΔΣΣ επιχειρήσεων εστίασης προς αντικατάσταση \* €380,00 | 100% |

\*Οι Φορολογικοί μηχανισμοί – ΕΑΦΔΣΣ (Ειδική Ασφαλής Φορολογική Διάταξη Σήμανσης Στοιχείων) είναι συσκεύες εγκεκριμένης φορολογικής σήμανσης παραστατικών λιανικής και χονδρικής πώλησης. Ακόμα συνδέονται με την AAΔΕ και τα Ηλεκτρονικά Βιβλία της πλατφόρμας myData της ΓΓΠΣ.

## **Δ. Επικαιροποιημένη Προδημοσίευση της Δράσης «Ερευνώ – Καινοτομώ 2021-2027», προϋπολογισμού 300.000.000 €**

Επικαιροποιήθηκε η προδημοσίευση της Δράσης **«Ερευνώ – Καινοτομώ 2021-2027»**, **προϋπολογισμού 300.000.000€** και στρατηγικής σημασίας του Προγράμματος «Ανταγωνιστικότητα» του ΕΣΠΑ 2021 – 2027.

Βασικός στόχος της Δράσης είναι **η σύνδεση της έρευνας και της καινοτομίας με την επιχειρηματικότητα** και η ενίσχυση της ανταγωνιστικότητας, της παραγωγικότητας και της εξωστρέφειας των επιχειρήσεων προς διεθνείς αγορές, με σκοπό τη μετάβαση στην ποιοτική καινοτόμα επιχειρηματικότητα και την αύξηση της εγχώριας προστιθέμενης αξίας.

Η Δράση αποσκοπεί πρωτίστως στην ικανοποίηση των αναγκών των επιχειρήσεων και των ​υπόλοιπων φορέων που δραστηριοποιούνται στο οικοσύστημα της έρευνας και καινοτομίας, καλύπτοντας το μέγιστο δυνατό φάσμα των δυνητικών Δικαιούχων.​​​​​

**Σε ποιους απευθύνεται**

* **Επιχειρήσεις** και λοιποί φορείς που αντιμετωπίζονται ως επιχειρήσεις
* Ερευνητικοί οργανισμοί και **λοιποί φορείς** που αντιμετωπίζονται ως ερευνητικοί οργανισμοί​​​​​

\*Σημειώνεται ότι οι επιχειρήσεις θα πρέπει να έχουν εγγραφεί στο Μητρώο Πραγματικών Δικαιούχων του άρθρου 20 του ν. 4557/2018 (Α΄ 139), ως ισχύει, πριν την ημερομηνία υποβολής της αίτησης χρηματοδότησης.

**Προϋπολογισμός και διάρκεια έργων**

Ο μέγιστος συνολικός ενισχυόμενος προϋπολογισμός της αίτησης χρηματοδότησης ανά παρέμβαση ορίζεται ως εξής :

|  |  |
| --- | --- |
| **Παρέμβαση** | **Μέγιστος συνολικός προϋπολογισμός Αίτησης Χρηματοδότησης** |
| I Έρευνα και Ανάπτυξη από Επιχειρήσεις | 800.000,00 € |
| II Συμπράξεις Επιχειρήσεων με Ερευνητικούς Οργανισμούς | 2.000.000,00 € |
| III Αξιοποίηση Ερευνητικών Αποτελεσμάτων | 2.000.000,00 € |
| IV Σφραγίδα Αριστείας (Seal of Excellence) | Στο όριο του εγκεκριμένου Π/Υ από το για επιχειρήσεις Horizon Europe. |

Η χρονική διάρκεια υλοποίησης των υποβαλλομένων προτάσεων έργων δεν πρέπει να υπερβαίνει **τους τριάντα έξι (36) μήνες**, με δυνατότητα παράτασης κατά χρονικό διάστημα ίσο με το ένα τρίτο της αρχικής διάρκειας. Οι προτάσεις της Παρέμβασης IV θα έχουν χρονική διάρκεια ίση με την εγκεκριμένη από το Πρόγραμμα “Horizon Europe”.

**Καθεστώς Ενίσχυσης – Ένταση Ενισχύσεων**

Οι ενισχύσεις της παρούσας Δράσης θα διατεθούν στο πλαίσιο του Γενικού Κανονισμού Απαλλαγής (Κανονισμός (ΕΕ) αριθ. 651/2014 όπως ισχύει και ειδικότερα τα άρθρα 25 «Ενισχύσεις για έργα έρευνας και ανάπτυξης» και 25α «Ενισχύσεις για έργα στα οποία έχει απονεμηθεί το σήμα ποιότητας “Σφραγίδα Αριστείας”».

Η ένταση ενίσχυσης του έργου έρευνας και ανάπτυξης ενός δικαιούχου καθορίζεται από:

* **τον χαρακτηρισμό της κατηγορίας έρευνας και ανάπτυξης** (βιομηχανική έρευνα, πειραματική ανάπτυξη, μελέτες σκοπιμότητας) κάθε ενότητας εργασίας του έργου του και
* **το μέγεθος της επιχείρησης** (Πολύ Μικρή/Μικρή, Μεσαία ή Μεγάλη),

Η ένταση ενίσχυσης καθορίζεται χωριστά για κάθε δικαιούχο ενίσχυσης στην περίπτωση συνεργατικών έργων.

**Επιλέξιμοι Τομείς Δραστηριότητας**

Η Δράση επικεντρώνονται σε συγκεκριμένες στρατηγικές περιοχές παρέμβασης (προτεραιότητες) οι οποίες καθορίστηκαν στην **Εθνική Στρατηγική Έξυπνης Εξειδίκευσης 2021-2027** που συνδέει την έρευνα και την καινοτομία με την επιχειρηματικότητα και στις οποίες η χώρα παρουσιάζει πλεονεκτήματα στις οποίες θα μπορούσε να στηριχθεί **η μετάβαση σε ένα νέο αναπτυξιακό πρότυπο**.

Οι Αιτήσεις Χρηματοδότησης ερευνητικών έργων που θα υποβληθούν, θα αφορούν στους **8 τομείς της Εθνικής Στρατηγικής Έξυπνης Εξειδίκευσης (ΕΣΕΕ)**, όπως εγκρίθηκαν με την υπ΄ αριθμ. 66021/29.06.2022 Απόφαση του Υπουργού Ανάπτυξης και Επενδύσεων - ΦΕΚ Β΄ 3359.

Η **ενδεικτική κατανομή** της Δημόσιας Δαπάνης ανά θεματικό τομέα προτεραιότητας της Εθνικής Στρατηγικής Έξυπνης Εξειδίκευσης (ΕΣΕΕ) 2021-2027 έχει ως ακολούθως:

|  |  |
| --- | --- |
| **ΤΟΜΕΙΣ ΠΡΟΤΕΡΑΙΟΤΗΤΑΣ ΕΣΕΕ 2021-2027** | **ΔΗΜΟΣΙΑ ΔΑΠΑΝΗ**  **(σε εκατομμύρια €)** |
| 1. Υλικά, Κατασκευές & Βιομηχανία | 20 |
| 2. Τουρισμός, Πολιτισμός & Δημιουργικές Βιομηχανίες | 41 |
| 3. Αγροδιατροφική Αλυσίδα | 54 |
| 4. Περιβάλλον & Κυκλική Οικονομία | 33 |
| 5. Βιοεπιστήμες, Υγεία, Φάρμακα | 59 |
| 6. Μεταφορές & Εφοδιαστική Αλυσίδα | 18 |
| 7. Αειφόρος Ενέργεια | 23 |
| 8. Ψηφιακές Τεχνολογίες | 52 |

**Περίοδος υποβολής (αναμένεται)**

Η έναρξη και η λήξη υποβολής προτάσεων θα ορίζεται στην Υπουργική Απόφαση της Αναλυτικής Πρόσκλησης της Δράσης «Ερευνώ - Καινοτομώ 2021-2027». Η Πρόσκληση της Δράσης θα καθορίζει αναλυτικά τους όρους και τις προϋποθέσεις χρηματοδότησης.

**Όροι και προϋποθέσεις**

Για τη συμμετοχή τους στη Δράση, οι επιχειρήσεις πρέπει να έχουν **συσταθεί νόμιμα και να λειτουργούν στην Ελλάδα ή σε άλλο Κράτος – Μέλος της Ευρωπαϊκής Ένωσης** είτε ως νομικά πρόσωπα (π.χ. ΑΕ, ΕΠΕ, ΟΕ, ΕΕ, ΙΚΕ, ΚοινΣΕπ) είτε ως ατομικές επιχειρήσεις.

Εξαιρούνται οι προβληματικές επιχειρήσεις καθώς και οι επιχειρήσεις για τις οποίες εκκρεμεί απόφαση ανάκτησης ενίσχυσης από την ΕΕ.​​​​

**Χρηματοδοτούμενες Παρεμβάσεις**

**Ι. Έρευνα και Ανάπτυξη από Επιχειρήσεις.**

Η Παρέμβαση Ι απευθύνεται σε **υφιστάμενες επιχειρήσεις** ανεξαρτήτως ημερομηνίας ίδρυσης. Δυνητικοί δικαιούχοι είναι είτε μια μικρομεσαία επιχείρηση (ΜμΕ) είτε Ομάδες Επιχειρήσεων στις οποίες απαραίτητα τουλάχιστον μία είναι ΜμΕ.

**II. Συμπράξεις Επιχειρήσεων με Ερευνητικούς Οργανισμούς**.

Η Παρέμβαση ΙΙ αφορά **συμπράξεις υφισταμένων επιχειρήσεων**, ανεξαρτήτως μεγέθους και ημερομηνίας ίδρυσης, **με ερευνητικούς οργανισμούς**, με κύριους αποδέκτες τις επιχειρήσεις.

Σε συμπράξεις δύο ή τριών ή τεσσάρων εταίρων – φορέων, ο ένας θα πρέπει απαραίτητα να είναι ΜμΕ. Σε συμπράξεις άνω των τεσσάρων εταίρων – φορέων οι δύο θα πρέπει απαραίτητα να είναι επιχειρήσεις και τουλάχιστον μία θα πρέπει να είναι ΜμΕ.

**III. Αξιοποίηση Ερευνητικών Αποτελεσμάτων**

Δυνητικοί δικαιούχοι στην Παρέμβαση ΙΙΙ, είναι **υφιστάμενες μεμονωμένες μικρομεσαίες επιχειρήσεις (ΜμΕ)**.

**IV. Σφραγίδα Αριστείας (Seal of Excellence) για επιχειρήσεις**

Δυνητικοί δικαιούχοι είναι **μικρομεσαίες ελληνικές επιχειρήσεις που έλαβαν τη Σφραγίδα Αριστείας (Seal of Excellence)** για έργα έρευνας και ανάπτυξης.

Οι ειδικότεροι όροι συμμετοχής θα περιληφθούν στην Αναλυτική Πρόσκληση της Δράσης.​

Οι Αιτήσεις Χρηματοδότησης θα πρέπει να αφορούν σε έργα έρευνας και καινοτομίας και να εντάσσονται σε μία από τις 4 παρεμβάσεις.

**Ενδεικτική δημόσια δαπάνη** και ημερομηνία έναρξης υποβολής προτάσεων ανά παρέμβαση:

Παρέμβαση I: 60.000.000 € - 1ο τρίμηνο 2023

Παρέμβαση II: 180.000.000 € - 2ο τρίμηνο 2023

Παρέμβαση III: 39.000.000 € - 1ο τρίμηνο 2023

Παρέμβαση ΙV:​ ​ 21.000.000 € - 2ο τρίμηνο 2023​

Συνολικός Προϋπολογισμός: **€ 300.000.000**

**Πληροφορίες - Στοιχεία επικοινωνίας**

ΕΥΔ Προγράμματος "Ανταγωνιστικότητα"

Ηλεκτρονική διεύθυνση http://www.antagonistikotita.gr

Διεύθυνση Λεωφ. Μεσογείων 56, 115 27 Αθήνα

Τηλ 801 11 36300

Φαξ 210 7473666

ΕΥΔΕ ΕΤΑΚ

unitA.eyde@gsrt.gr

Ιστοσελίδα δημοσίευσης: http://21-27.antagonistikotita.gr/epikairopoiimeni-analytiki-prodimosiefsi-tis-drasis-erevno-kainotomo-2021-2027/

# ΘΕΜΑΤΑ ΧΩΡΟΤΑΞΙΑΣ – ΠΟΛΕΟΔΟΜΙΚΑ ΘΕΜΑΤΑ

## **Α. Νέος Κτιριοδομικός Κανονισμός**

**Με την υπ’ αριθμόν ΥΠΕΝ/ΔΑΟΚΑ/66006/2360/2023 (ΦΕΚ 3985Β/22-06-2023) υπουργική απόφαση**, επικυρωμένη από τον υπηρεσιακό υπουργό Περιβάλλοντος και Ενέργειας Παντελή Κάπρο, **τέθηκε σε ισχύ ο νέος Κτιριοδομικός Κανονισμός**, που μαζί με τον Οικοδομικό Κανονισμό καθορίζουν τον τρόπο ανέγερσης κτιρίων στη χώρα. Ο προηγούμενος κτιριοδομικός κανονισμός είχε εγκριθεί το 1989, αλλά υπέστη αρκετές τροποποιήσεις, ιδίως μετά την αναθεώρηση του Οικοδομικού κανονισμού το 2012.

**Νέες Προδιαγραφές Κτιριοδομικού Κανονισμού:**

Ο Κτιριοδομικός Κανονισμός, αναδιαρθρώνεται σε πέντε ενότητες με επιμέρους άρθρα, ως προς τον Σχεδιασμό Κτιρίων, Χώρων και Εγκαταστάσεων, την Εξυπηρέτηση Χρηστών με τις Ελάχιστες Απαιτήσεις αυτών, τα Τεχνικά Συστήματα, τις Εγκαταστάσεις και τις Πιστοποιήσεις και τη Διασύνδεση των Κανονισμών.

Ανά ενότητα περιέχονται υποχρεωτικοί νομοθετικοί κανόνες, οι οποίοι συμπληρώνονται από ή παραπέμπουν σε επιμέρους τεχνικούς κανονισμούς, εξειδικευμένες τεχνικές απαιτήσεις είτε άμεσα είτε με αναφορά σε ή με ενσωμάτωση περιεχομένου ενός προτύπου, μιας τεχνικής προδιαγραφής ή και ενός κώδικα πρακτικής. Οι ισχύοντες Ειδικοί Κανονισμοί κατισχύουν των γενικών διατάξεων του παρόντος κανονισμού.

Ειδικότερα αναφέρονται παρακάτω συνοπτικά οι κυριότερες αλλαγές και προσθήκες του κανονισμού στα άρθρα που τροποποιούνται :

 Άρθρο 2 - Ορισμοί

Συμπεριλαμβάνονται νέοι ορισμοί για τα άτομα με αναπηρία, εμποδιζόμενα άτομα, το κέλυφος του κτιρίου, τα πεζοδρόμια, τα προκήπια και τη φύτευση. Οι παραπάνω έννοιες απαντώνται στα τροποποιημένα άρθρα του νέου κανονισμού.

Άρθρο 5 - Ασφάλεια

Ορίζονται τα «ψηλά κτίρια» βάσει ΝΟΚ ή και ειδικών όρων δόμησης που έχουν οριστεί με ειδικά διατάγματα, αντικαθιστώντας το οριζόμενο ύψος των 21μ ως ελάχιστο ύψος ψηλού κτιρίου.

Άρθρο 6 - Δόμηση κοντά σε Ρέματα

Επιτρέπεται εφεξής η δόμηση δίπλα στην οριογραμμή των οριοθετημένων ρεμάτων, ενώ προβλέπεται και η έκδοση αδειών για εργασίες ολοκλήρωσης και συντήρησης κτιρίων με νόμιμη άδεια κοντά σε ρέμα, χωρίς να απαιτείται αυτό να οριοθετηθεί.

Άρθρο 8 - Τοίχοι, Ανοίγματα και Κουφώματα

Προσθήκη κατηγορίας τοίχων ανάλογα με τη θέση τους στο κτίριο, όπου πλέον προβλέπεται η κατηγορία των κινούμενων χωρισμάτων, στοιχείων μόνιμα συνδεδεμένων με το κτίριο που έχουν δυνατότητα κίνησης.

Επίσης, ως προς την απαίτηση θερμομονωτικής επάρκειας, η παραπομπή στον κανονισμό θερμομόνωσης αντικαθίσταται με τις προδιαγραφές βάσει ΚΕΝΑΚ.

Άρθρο 10 - Περιφράγματα

Aναδιατύπωση προδιαγραφών για τα περιφράγματα και διαχωρισμός από τις προδιαγραφές που αφορούν σε τοίχους στα όρια - μεσότοιχους.

Άρθρο 12 - Επίπεδα Κυκλοφορίας Πεζών (Ράμπες)

Σύμπτυξη των προδιαγραφών σχεδιασμού των ραμπών κυκλοφορίας και παραπομπή στις ισχύουσες διατάξεις και υπουργικές αποφάσεις.

Άρθρο 19 - Φύτευση Οικοπέδων

Σύμπτυξη των προδιαγραφών σχεδιασμού και παραπομπή στις διατάξεις του ΝΟΚ ως προς τον καθορισμό του υποχρεωτικά ακάλυπτου χώρου. Επίσης, επιτρέπεται στο εξής η κατασκευή χώρων φυλακίων στο προκήπιο και στους ακάλυπτους χώρους του οικοπέδου μετά από γνωμοδότηση του ΣΑ.

Άρθρο 21 - Φυσικός Αερισμός

Τροποποίηση των απαιτούμενων ελάχιστων αποστάσεων κάθετα & παράλληλα προς το άνοιγμα που εξυπηρετεί τον αερισμό, από χώρους που προσμετρώνται στην κάλυψη. Επιπρόσθετα, επιτρέπεται ρητά η χρήση των Cours Anglaises κατά ΝΟΚ για τον αερισμό των υπόγειων χώρων των κτιρίων. Τέλος, συμπεριλήφθηκαν εξαιρέσεις από τις διατάξεις για τον εξαερισμό υπόγειων χώρων κτιρίων, σοφιτών και υπόσκαφων κτιρίων κατά ΝΟΚ.

Άρθρο 23 - Πεζοδρόμια

Σύμπτυξη προδιαγραφών κατασκευής πεζοδρομίων και παραπομπή σε διατάξεις του ΝΟΚ.

Άρθρο 25 - Προσβασιμότητα

Προσθήκη του άρθρου περί προσβασιμότητας, με ρητή αναφορά στην υποχρέωση εξασφάλισης της πρόσβασης των εμποδιζόμενων ατόμων στους χώρους των κτιρίων και παραπομπή στις διατάξεις του ΝΟΚ για τα μέτρα που πρέπει να λαμβάνονται για την επίτευξη των παραπάνω.

Άρθρο 26 - Υποχρέωση Υποβολής Μελετών Υδραυλικών και Η/Μ Εγκαταστάσεων

Προσθήκη της παρ. 3, αναφορικά με κτίρια που εμπίπτουν στο πεδίο εφαρμογής του ν.3661/2008 (Α’ 89), για τα οποία απαιτείται η υποβολή Η/Μ μελετών.

Άρθρο 30 - Ανελκυστήρες

Κατάργηση του κριτηρίου υψομετρικής διαφοράς μεταξύ περιβάλλοντος διαμορφωμένου  εδάφους και δαπέδου ορόφου για τη διαπίστωση απαίτησης κατασκευής ανελκυστήρα σε κάθε νέο κτίριο. Σε κάθε νέο κτίριο επιβάλλεται η εγκατάσταση ενός τουλάχιστον ανελκυστήρα προσώπων, με την επιφύλαξη των διατάξεων του άρθρου 26 του ΝΟΚ. Επιπροσθέτως, ενημερώθηκαν οι προδιαγραφές κατασκευής των ανελκυστήρων και συμπεριλήφθηκαν τα εναρμονισμένα πρότυπα ΕΛΟΤ.

Άρθρο 31 - Εσωτερικές Ηλεκτρικές Εγκαταστάσεις

Τροποποίηση  του σχετικού άρθρου για την προώθηση της κατασκευής των υποσταθμών σε κοινόχρηστους χώρους της πόλης, λόγω του κοινωφελούς χαρακτήρα της εγκατάστασής τους. Σε περίπτωση που αυτό δεν είναι εφικτό, ισχύουν οι οριζόμενες απαιτήσεις και προδιαγραφές για τους ιδιωτικούς χώρους που προορίζονται να στεγάσουν τον υποσταθμό.

**Μεταβατικές Διατάξεις:**

Σύμφωνα με την υπουργική απόφαση για την Έγκριση του Κτιριοδομικού Κανονισμού, **εφαρμόζονται οι προϊσχύουσες διατάξεις του κανονισμού, εκτός αν ο ενδιαφερόμενος επιθυμεί την εφαρμογή των διατάξεων της απόφασης, εάν πριν από τη θέσπισή τους**:

α) **είχε εκδοθεί και εξακολουθεί να ισχύει νόμιμη άδεια οικοδομής.** Σε αυτήν την περίπτωση, οικοδομικές άδειες σε ισχύ κατά την έναρξη ισχύος του παρόντος αναθεωρούνται μέσα στο χρόνο ισχύος τους είτε σύμφωνα με το σύνολο των διατάξεων του παρόντος είτε σύμφωνα με το σύνολο των διατάξεων, που ίσχυαν κατά το χρόνο έκδοσής τους.

β) **είχε υποβληθεί στην αρμόδια πολεοδομική υπηρεσία αίτηση για την έκδοση ή την αναθεώρηση άδειας οικοδομής με όλα τα στοιχεία και δικαιολογητικά, που απαιτούνται από τις οικείες διατάξεις,**

γ) **είχε εγκριθεί από τον αρμόδιο φορέα μέσα στην τελευταία τριετία και ισχύει μελέτη ειδικού κτιρίου σχετική με τη λειτουργικότητά του με ή χωρίς παρεκκλίσεις με βάση τις προϊσχύουσες διατάξεις,**

δ) **είχε υποβληθεί στην αρμόδια κατά περίπτωση υπηρεσία μέσα στο τελευταίο έτος αίτηση με πλήρη αρχιτεκτονική μελέτη η οποία προβλέπεται από σχετικές διατάξεις για τη χορήγηση προέγκρισης οικοδομικής άδειας,**

ε) **είχε προκηρυχθεί αρχιτεκτονικός διαγωνισμός σύμφωνα με τις εκάστοτε ισχύουσες διατάξεις ή ύστερα από πρόσκληση εκδήλωσης ενδιαφέροντος σύμφωνα με την παρ. 5 του άρθρου 11 του ν. 716/1977 (Α’ 295).**

# ΘΕΜΑΤΑ ΥΓΕΙΑΣ & ΑΣΦΑΛΕΙΑΣ ΣΤΗΝ ΕΡΓΑΣΙΑ

## **Α. Ψυχοκοινωνικοί κίνδυνοι και ασφάλεια εργασίας**

Οι σημαντικές αλλαγές που πραγματοποιήθηκαν στον κόσμο της εργασίας τις τελευταίες δεκαετίες συνετέλεσαν στην εκδήλωση νέων κινδύνων για την ασφάλεια και την υγεία των εργαζομένων. Οι εν λόγω αλλαγές οδήγησαν - εκτός από τους κινδύνους που σχετίζονται με φυσικούς, βιολογικούς και χημικούς παράγοντες- στην εμφάνιση των ψυχοκοινωνικών κινδύνων.

Οι ψυχοκοινωνικοί κίνδυνοι και το εργασιακό άγχος συγκαταλέγονται μεταξύ των μεγαλύτερων προκλήσεων στον τομέα της επαγγελματικής ασφάλειας και υγείας. Επηρεάζουν σημαντικά την υγεία των ατόμων, των επιχειρήσεων και των εθνικών οικονομιών. Τα διαθέσιμα στοιχεία υποδηλώνουν ότι το άγχος σχετίζεται με υστέρηση στην απόδοση, αύξηση των απουσιών από την εργασία και αύξηση των ατυχημάτων. Το υπερβολικό άγχος είναι επικίνδυνο για την υγεία ενός εργαζομένου και κάνει το άτομο να μην μπορεί να αντιμετωπίσει τυχόν πρόσθετες απαιτήσεις.

Ευρωπαϊκή δημοσκόπηση που διενήργησε ο EU-OSHA έδειξε ότι σχεδόν το ήμισυ των εργαζομένων πιστεύει ότι το εργασιακό άγχος αποτελεί συνηθισμένη κατάσταση στον χώρο εργασίας τους και ευθύνεται περίπου για τις μισές χαμένες εργάσιμες ημέρες.

Μεταξύ των συχνότερα αναφερόμενων αιτιών εργασιακού άγχους περιλαμβάνονται η εργασιακή αναδιοργάνωση ή η εργασιακή ανασφάλεια, η υπερωριακή απασχόληση ή ο υπερβολικός φόρτος εργασίας, καθώς και η παρενόχληση και η βία στην εργασία.

Τα άτομα που πάσχουν από άγχος συνήθως παρεξηγούνται ή στιγματίζονται, όπως συμβαίνει και με πολλά άλλα ζητήματα που αφορούν την ψυχική υγεία. Πέραν των προβλημάτων ψυχικής υγείας, οι εργαζόμενοι που πάσχουν από παρατεταμένο άγχος κινδυνεύουν να εμφανίσουν σοβαρά σωματικά προβλήματα υγείας, όπως καρδιαγγειακές παθήσεις ή μυοσκελετικά προβλήματα.

Εντούτοις, όταν οι ψυχοκοινωνικοί κίνδυνοι και το άγχος αντιμετωπίζονται ως οργανωτικό ζήτημα και όχι ως προσωπική αδυναμία, μπορούν να είναι εξίσου διαχειρίσιμοι με οποιονδήποτε άλλο κίνδυνο για την ασφάλεια και την υγεία στον χώρο εργασίας.

**Σχετική Νομοθεσία**

Με τον **Ν.3896/2010** γίνεται η εναρμόνιση της νομοθεσίας με την Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006 για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης. Επίσης με τον **Ν. 4443/2016** γίνεται η ενσωμάτωση της οδηγίας 2000/43/ΕΚ για την εφαρμογής της αρχής της ίσης μεταχείρισης προσώπων ασχέτως φυλετικής ή εθνοτικής τους καταγωγής, της Οδηγίας 2000/78/ΕΚ για τη διαμόρφωση γενικού πλαισίου για την ίση μεταχείριση στην απασχόληση και την εργασία και της Οδηγίας 2014/54/ΕΕ περί μέτρων που διευκολύνουν την άσκηση των δικαιωμάτων των εργαζομένων στο πλαίσιο της ελεύθερης κυκλοφορίας των εργαζομένων.

Ο πιο πρόσφατος **Ν.4808/21** επικυρώνει τη Σύμβαση 190 της Διεθνούς Οργάνωσης Εργασίας για την εξάλειψη της βίας και παρενόχλησης στον κόσμο της εργασίας, επικυρώνει τη Σύμβαση 187 της Διεθνούς Οργάνωσης Εργασίας για το Πλαίσιο Προώθησης της Ασφάλειας και της Υγείας στην Εργασία και ενσωματώνει την Οδηγία (ΕΕ) 2019/1158 του Ευρωπαϊκού Κοινοβουλίου και του Συμβουλίου της 20ής Ιουνίου 2019 για την ισορροπία μεταξύ της επαγγελματικής και της ιδιωτικής ζωής.

Στο συγκεκριμένο νόμο δίνεται ιδιαίτερη έμφαση στην αξιολόγηση κινδύνων και τη λήψη μέτρων κατά της βίας και παρενόχλησης, συμπεριλαμβανομένης της σεξουαλικής παρενόχλησης.

Στο άρθρο 5 αναφέρονται οι υποχρεώσεις του εργοδότη για πρόληψη και αντιμετώπιση της βίας και της παρενόχλησης ανεξάρτητα του αριθμού απασχολούμενου προσωπικού, καθώς και των προσώπων που ασκούν το διευθυντικό δικαίωμα ή εκπροσωπούν τον εργοδότη.

Οι ψυχοκοινωνικοί κίνδυνοι μπορούν να αντιμετωπιστούν τόσο συστηματικά όσο και οι κίνδυνοι στο φυσικό εργασιακό περιβάλλον. Τα κύρια εργαλεία είναι η ανάλυση και η εκτίμηση των κινδύνων στην εργασία καθώς και η καλή γνώση αυτών των κινδύνων σε επίπεδα διαχείρισης.

Στόχος της μελέτης εκτίμησης κινδύνου είναι η πρόληψη ατυχημάτων στην εργασία και της κακής υγείας. Ο εντοπισμός και η εξέταση του κινδύνου ακολουθείται από την εισαγωγή και παρακολούθηση προληπτικών και προστατευτικών μέτρων, για να διασφαλιστεί ότι οι κίνδυνοι ελέγχονται επαρκώς ανά πάσα στιγμή.

Όταν οι κίνδυνοι έχουν εκτιμηθεί, ο εργοδότης θα πρέπει να καταρτίσει ένα σχέδιο δράσης και να λάβει τα κατάλληλα προληπτικά και προστατευτικά μέτρα. Τα προληπτικά μέτρα στοχεύουν στη βελτίωση του επιπέδου προστασίας όσον αφορά την ασφάλεια και την υγεία των εργαζομένων. Η ιεραρχία του ελέγχου κινδύνων θα πρέπει να χρησιμοποιείται για την αντιμετώπιση των ψυχοκοινωνικών κινδύνων.

**Ο κύριος στόχος είναι η εξάλειψη του κινδύνου.**